title: Leevi Rantalaiho

text: Leevi Rantalaihon vanhemmat olivat maanviljelijä Aarne Aleksander Rantalaiho ja Lyyli Maria Rantalaiho. Hän työskenteli kiinnitettynä kapellimestarina ja näyttelijänä Helsingin Ympäristöteatterissa 1947–1953, Lohjan Työväen Teatterissa 1954–1961 ja Porin Teatterissa 1961–1980.


title: Leevi Rantalaiho

text: Rantalaiho säesti lukuisia operetteja, musikaaleja ja laulunäytelmiä sekä sävelsi näyttämömusiikin useisiin näytelmiin, joita olivat muun muassa "Miehen kylkiluu", "Täällä Pohjantähden alla II" ja "Arvottomat". Hänen näyttämörooleistaan mainittakoon kenraali Pickering näytelmässä "Pygmalion" ja keisari näytelmässä "Valkoinen hevonen". Rantalaiholla oli roolitehtäviä myös muun muassa teoksissa "Juurakon Hulda" ja "Täällä Pohjantähden alla".


title: Leevi Rantalaiho

text: Leevi Rantalaiholla oli myös yksi elokuvarooli: hän näytteli Jokioisten kartanon isännöitsijä Paul Petterssonia Jotaarkka Pennasen vuonna 1973 ohjaamassa draamaelokuvassa "Mommilan veriteot 1917".


title: Leevi Rantalaiho

text: Leevi Rantalaihon ensimmäinen aviopuoliso oli Liisa Ekström, pariskunta avioitui 1943. Toinen aviopuoliso oli Meimi Rakel Rannanjärvi (myös Ojala), pariskunta avioitui 1961. Rantalaiholla oli lapset Marja-Leena (s. 1943), Ulla-Maria ja Sirkka-Liisa (s. 1947) sekä Leo Kalevi (s. 1962).


title: Erin Moran

text: Erin Marie Moran Fleischmann (18. lokakuuta 1960 Burbank, Kalifornia – 22. huhtikuuta 2017, Indiana) oli yhdysvaltalainen näyttelijä.


title: Erin Moran

text:
Erin Moran tunnettiin parhaiten roolistaan Joanie Cunninghamina komediasarjassa "Onnen päivät". Hän näytteli myös "Onnen päivien" oheissarjassa "Joanie Loves Chachi" sekä pienissä rooleissa muun muassa "Kauniissa ja rohkeissa" ja "Lemmenlaivassa".
Hän kuoli nukkuessaan kotonaan Indianan New Salisburyssa alun perin hänen kurkustaan löydetyn syövän levittyä edelleen mm. pernaan.


title: Aureen Korpijärvi

text: Aureen Korpijärvi eli Aureen Kovero on Pirkanmaalla Ylöjärvellä Haavistonperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Aureen Korpijärvi on osa Nerkoonjärven valuma-aluetta.


title: Aureen Korpijärvi

text: Järven pituus on 450 metriä, leveys 180 metriä ja sen pinta-ala on 6,0 hehtaaria. Se sijaitsee Korpijärvennevan pohjoispäässä Koukkukorven ja Kukkulan välissä. Suot kummallakin puolella on tiheästi ojitettua ja järveen on kaivettu seitsenän ojaa. Järven pohjoispäästä lähtee laskuoja, joka on samalla suon johto-oja. Se kulkee 1,5 kilometriä Monganniitylle, jossa siihen yhtyy Vähä Jouttijärveltä laskuoja, ja sitten se jatkaa 1,3 kilometriä Iso Korpijärveen. Rantaviivan pituus on 1,1 kilometriä. Rannat ovat suota lukuun ottamatta Homppuvuoren kohdalla ja sen vastarannalla. Rannoille ei ole rakennettu asuntoja eikä järvelle johda teitä.


title: Aureen Korpijärvi

text: Vuoden 1959 painetussa peruskartassa järven nimi oli "Korpijärvi" ja siitä lähtevä laskuoja oli jo tuolloin kaivettu uoma. Se johti Mongonniitylle ja loppui sinne. Vuoden 1984 painetussa peruskartassa uomaa oli suo-ojien kaivamisen yhteydessä jatkettu eteenpäin Iso Korpijärvelle saakka. Tähän karttaan on nimeen lisätty etumääre "Aureen", jotta sitä ei sekoitettaisi Iso Korpijärveen, jota kutsuttiin ilmeisesti myös "Korpijärveksi".


Like Black Holes in the Sky: A Tribute to Syd Barrett on Pink Floydin alkuperäiselle keulahahmolle Syd Barrettille (1946–2006) omistettu tribuuttialbumi, joka julkaistiin 23. syyskuuta 2008. Kappaleet ovat musiikkityyliltään metallipainotteisia.


title: Like Black Holes in the Sky: A Tribute to Syd Barrett

text: Porilainen yhtye Circle esittää kappaleen ”Rats”.


text: Suluissa kappaleen esittäjä.


title: Bartolo Colón

text: Bartolo Colón (s. 24. toukokuuta 1973 Altamira) on dominikaanilainen baseballpelaaja, pelipaikaltaan syöttäjä. Hän edustaa MLB-liigassa pelaavaa Texas Rangersiä.


title: Bartolo Colón

text: Vuonna 1997 MLB-debyyttinsä tehnyt Colón palkittiin vuonna 2005 American Leaguen parhaana syöttäjänä Cy Young Awardilla. Hän on uransa aikana pelannut yhdeksässä eri joukkueessa.


title: Bartolo Colón

text: Colón sai Yhdysvaltain kansalaisuuden syyskuussa 2014.


title: Kakkurilampi (Kihniö)

text: Kakkurilampi on Pirkanmaalla Kihniössä Korhoskylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kakkurilampi on osa Nerkoonjärven valuma-aluetta.


title: Kakkurilampi (Kihniö)

text: Lammen pituus on 300 metriä, leveys 100 metriä ja sen pinta-ala on 2,5 hehtaaria. Se sijaitsee Lamminvuoren pohjoispuolella. Siihen laskee yksi oja pohjoispuolen ojitetulta suolta. Lampeen valuu myös läheisen maatilan peltojen pintavettä. Laskuoja alkaa pelto-ojana, joka jatkaa sitten metsäojana ja yhtyy alempana metsäojien verkostoon. Lopulta lammen vedet ohjautuvat Sulkuejärven pohjoispäähän Tervasniemen viereiseen lahteen. Rantaviiva on 750 metriä pitkä. Se on puoliksi kovaa metsämaata tai peltomaata. Se rannoille ei ole rakennettu vapaa-ajan asuntoja eikä lammelle johda teitä.


title: Harry Sistonen

text: Harry Mauri Sistonen (22. syyskuuta 1919 Lappeenranta – 17. lokakuuta 1987 Helsinki) oli suomalainen tekniikantutkija. Hän oli Teknillisen korkeakoulun vesirakennuksen professori 1972–1986.


title: Harry Sistonen

text: Sistonen valmistui diplomi-insinööriksi 1947. Hän oli Imatran voima oy:n suunnitteluinsinööri 1945–1951, pääsuunnittelija 1952–1972, toimistopäällikkö 1960–1972, Teknillisen korkeakoulun vesirakentamisen vt. professori 1969–1972, professori 1972–1986 ja korkeakoulun vesiteknillisen laitoksen johtaja 1974–1986. Lisäksi hän oli vuodesta 1981 korkeimman hallinto-oikeuden yli-insinöörineuvos.


title: Harry Sistonen

text: Sistosella oli lukuisia suunnittelutehtäviä vesi-, maa- ja huonerakennusalalla 1947–1977. Hän oli Montan, Seitakorven ja Pirttikosken voimalaitosten pääsuunnittelija sekä Lokan ja Porttipahdan tekoaltaiden alustava suunnittelija. Hän käsikirjoitti sitä esittelevän lyhytdokumentin "Pirttikoski Suomen suurin tunnelivoimalaitos". Hän toimi valtion asiantuntijana Kariba North Bank -projektissa Sambiassa vuodesta 1975 ja oli Bagdadin teknillisen korkeakoulun vieraileva luennoitsija 1976.


title: Arkalochórin kirves

text: Arkalochórin kirves on minolaisaikainen kaksoiskirves eli "labrys", joka löydettiin Arkalochórin luolasta keskiseltä Kreetalta vuonna 1934.


title: Arkalochórin kirves

text: Kirves on valmistettu minolaisen kulttuurin kukoistuskaudella MM III - ja LM I -kausien taitteessa noin vuonna noin 1600 eaa. Se on alun perin jätetty minolaisen uskonnon kulttipaikkana toimineeseen luolaan votiivilahjaksi, tai sitä on käytetty muihin uskonnollisiin tarkoituksiin. Kirves löytyi Spyrídon Marinátoksen johtamissa kaivauksissa. Se oli yksi luolasta löydetyistä lukuisista esineistä, joihin kuului noin 30 kultaista ja hopeista kirvestä sekä satoja pronssisia miekkoja, veitsiä ja kaksoiskirveitä.


title: Arkalochórin kirves

text: Kirveestä on säilynyt sen pronssinen teräosa. Siihen on kirjoitettu 15 tuntematonta kirjoitusta edustavaa kirjoitusmerkkiä. Osa merkeistä on samoja kuin Faistoksesta löydetyssä niin kutsutussa Faistoksen kiekossa, osa taas muistuttaa kreetalaisia hieroglyfejä. Joidenkin tutkijoiden mukaan kirveen kirjoitus saattaisi olla jonkinlaista lineaari-A-kirjoitusta, mutta näkemystä ei ole yleisesti hyväksytty.


title: Arkalochórin kirves

text: Kirves on nykyisin esillä Iraklionin arkeologisessa museossa.


title: Arkalochórin kirves

text: Kirveenterässä oleva kirjoitus koostuu 15 kuva- tai tavumerkistä. Eri merkkejä on yhteensä 10. Teksti on kirjoitettu kolmeksi pystysuoraksi sarakkeeksi. Vasemmassa ja keskisarakkeessa on kummassakin 6 merkkiä ja oikeanpuoleisessa 3 merkkiä.


title: Arkalochórin kirves

text: Merkeistä kaksi tunnetaan ainoastaan kyseisestä kirveestä. Muiden merkkien vertailu lineaari-A-kirjoitukseen ja Faistoksen kiekkoon on peräisin Torsten Timmiltä (2004).


title: Arkalochórin kirves

text: Oikealta vasemmalle ja ylhäältä alas luettuna merkit ovat:


title: Triuraanioktaoksidi

text: Triuraanioktaoksidi (myös "uraani(V,VI)oksidi" tai "uranyyliuranaatti") on uraanin epäorgaaninen yhdiste hapen kanssa, jossa uraani esiintyy hapetusluvuilla +V tai +VI. Se on eräs uraanin oksideista, ja sen rakennekaava on UO. Se on uraanirikasteen (ns. "yellow cake") pääasiallinen ainesosa (n. 70–90 painoprosenttia). Se on stabiilimpia uraanin oksideista, koska muilla oksideilla on taipumusta hapettua triuraanioktaoksidiksi.


title: Triuraanioktaoksidi

text: Hapen läsnä ollessa, uraanidioksidi UO hapettuu UO:ksi, kun taas uraanitrioksidi UO menettää happea yli 500 °C:n lämpötilassa ja muuttuu sitä kautta UO:ksi. Triuraanioktaoksidia voidaan teollisuudessa tuottaa ydinpolttoaineen valmistusta varten kolmella erilaisella valmistusprosessilla; näissä syntyviä välituotteita ovat joko uraanitetrafluoridi UF tai uranyylifluoridi UOF. Uraanin väkevöinnissä UO konvertoidaan ensin uraaniheksafluoridiksi.


title: Hieroglyfit (täsmennyssivu)

text: Hieroglyfeillä viitataan useisiin kirjoitusjärjestelmiin, jotka muistuttavat toisiaan ulkoisesti tai periaatteeltaan, mutta eivät ole historiallisesti sukua toisilleen:


title: Alinen Lehmilampi

text: Alinen Lehmilampi on Pirkanmaalla Parkanossa Kankaanpäässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Alinen Lehmilampi on Haukkaluoman valuma-alueen ainoa lampi tai järvi.


title: Alinen Lehmilampi

text: Lammen pituus on 500 metriä, leveys 250 metriä ja sen pinta-ala on 6,3 hehtaaria. Se sijaitsee Pirttikankaan ja Kolistajankankaan välissä suolla. Siihen laskee ojitetun suon kuusi ojaa ja suuren Lehminevan suo-ojien laskuoja. Tämä laskuoja kulkee kuivatetun Ylisen Lehmilammen läpi. Lammen oma laskuoja alkaa Lehmiojan nimisenä, jatkaa Haukkaluoman nimisenä ja alajuoksulla se on taas Lehmiluoma. Se laksee Linnanjärveen. Rantaviivan pituus on 1,4 kilometriä. ranta on pääasiassa suota, vaikka pieniä osuuksia rannasta on kovaa metsämaata. Ranaan on rakennettu kaksi vapaa-ajan asuntoa, joille johtaa tiet Kankaanpäästä alkavalta kylätieltä, joka erkanee valtatieltä 23.


title: Montreal Expos

text: Montreal Expos (ranskaksi "Les Expos de Montréal") oli baseballseura Montréalista, Quebecin provinssista Kanadasta. Se pelasi MLB-liigassa vuosina 1969–2004. Expos oli osa National Leagueta.


title: Montreal Expos

text: Expos pelasi kotiottelunsa vuodesta 1977 lähtien Montrealin olympiastadionilla. Se oli ensimmäiset kahdeksan kautta Kanadan ainoa MLB-joukkue, kunnes Toronto Blue Jays liittyi sarjaan.


title: Montreal Expos

text: Expos muutti kauden 2004 jälkeen Washington, D.C.:hin, ja otti nimekseen Washington Nationals. Viimeisen ottelunsa se pelasi 3. lokakuuta 2004 New York Metsiä vastaan.


title: Pokémon: Giratina ja taivassoturi

text: Pokémon: Giratina ja taivassoturi (myös muodossa Pokémon: Giratina ja taivaan soturi, ) on yhdestoista kokopitkä Pokémon-elokuva vuodelta 2008. Yhdysvalloissa se julkaistiin helmikuussa 2009, ja Suomessa TV-ensi-ilta oli Jetix-kanavalla (nykyisin Disney XD) 9. toukokuuta 2009. Myöhemmin MTV3 on näyttänyt elokuvan 3. syyskuuta 2011 ja 16. kesäkuuta 2012. Elokuvan pääpokémonit ovat Giratina ja Shaymin.


title: Pokémon: Giratina ja taivassoturi

text: Lopputekstien aikana soivan laulun "Kaunis on maailmamme tää" esittää Antti Matikainen.


title: Mikael Nygård

text: Mikael Nygård (s. 1966 Oravainen) on suomalainen valtiotieteilijä, amatöörimuusikko ja sosiaalipolitiikan professori.


title: Mikael Nygård

text: Kirjoitettuaan ylioppilaaksi Nygård aloitti valtiotieteiden opinnot Åbo Akademissa vuonna 1985. Hän suoritti maisterin tutkinnon vuonna 1990, yhteiskuntatieteiden lisensiaattitutkinnon vuonna 1996 ja yhteiskuntatieteiden tohtorintutkinnon 2003. Väitöskirjan otsikko on "Välfärdsstaten, partierna och marknaden. Den välfärdsideologiska förändringen inom fyra finländska partier under 1990-talet". (suom. "Hyvinvointi-ideologian muuttuminen neljässä suomalaisessa puolueessa 1990-luvulla".) Nygård sai vuonna 2012 sosiaalipolitiikan dosentuurin Helsingin yliopiston Svenska social- och kommunalhögskolanista ja toimii nykyään sosiaalipolitiikan professorina Åbo Akademissa Vaasassa. Tutkimustyössään hän on ennen kaikkea tehnyt vertailevia hyvinvointianalyysejä, sekä tutkimuksia liittyen terveyteen ja hyvinvointiin sekä erilaisten väestöryhmien yhteiskunnalliseen osallisuuteen. Nygård on myös amatöörimuusikko, ja hän on opiskellut pianonsoittoa muun muassa Pietarsaaren konservatoriossa.


title: Mikael Nygård

text: Kirjallisuus (valitut teokset)


title: Kandit

text: Kandit on dokumentaarinen televisiosarja. Sarjan neljännellä tuotantokaudella seurataan kolmen eläinlääketieteen kandin ensimmäistä itsenäistä eläinlääkärikesää Karstulassa, Keravalla ja Suomussalmella.


title: Kandit

text: Kandit saavat esimakua siitä, minkälaista on eläinlääkärin työ todellisuudessa. Heidän pitää nyt kohdata paitsi potilaansa, myös potilaiden omistajat. Neljännen tuotantokauden jaksot Yle TV1 -kanavalla 30.1.2018 klo 20 alkaen ja kaikki jaksot Yle Areenassa.


title: Kandit

text: Aikaisempina tuotantokausina sarjassa on seurattu lääketieteen kandien ja hammaslääkärikandien kesätöiden tapahtumia.


title: Kandit

text: Ensimmäinen tuotantokausi alkoi Yle TV2-kanavalla 4. helmikuuta 2013.Toinen tuotantokausi alkoi 19. tammikuuta 2015.Kolmas tuotantokausi alkoi 7. joulukuuta 2015.Neljäs tuotantokausi alkoi 30. tammikuuta 2018.


title: Ammunta Euroopan kisoissa 2015

text: Euroopan kisojen 2015 ammunta järjestettiin Baku Shooting Centressä Bakussa 13.–19.6.2015. Sarjoja oli yhteensä 19. Menestynein maa oli Italia, joka voitti 10 mitalia, joista neljä oli kultaa.


title: Viimeinen määräys

text: Viimeinen määräys () on vuonna 1928 ensi-iltansa saanut yhdysvaltalainen mykkäelokuva, jonka on ohjannut Josef von Sternberg. Pääosan esittäjä Emil Jannings voitti kaikkien aikojen ensimmäisen Oscar-palkinnon parhaasta miespääosasta vuonna 1929.


title: Kiusaus (vuoden 1927 elokuva)

text: Kiusaus () on vuonna 1927 ensi-iltansa saanut yhdysvaltalainen mykkä draamaelokuva, jonka on ohjannut Victor Fleming. Pääosan esittäjä Emil Jannings voitti roolistaan parhaan miespääosan Oscar-palkinnon. Elokuvaa pidetään kadonneena ja siitä on jäljellä vain noin viiden minuutin pituinen pätkä.


title: Siuru

text: Siuru oli vuonna 1917 perustettu kirjailijayhdistys. Se jatkoi Noor-Eestin estetismin ja individualismin linjoilla mutta symbolismin tyyliainesten oheen tuli futurismia ja ekspressionismia. Yhdistyksen julkaisu Siuru-albumi ilmestyi 1917–1919. Yhdistys myös harjoitti kustannustoimintaa. Useat jäsenet suuntautuivat 1920-luvulla Tarapitaan.


title: Siuru

text: Siurun jäseniä olivat runoilijoista Artur Adson, Johannes Semper, Marie Under, Henrik Visnapuu ja prosaisteista August Gailit ja Friedebert Tuglas.


title: Aromanttisuus

text: Aromanttisuus on romanttinen suuntautuminen, jossa henkilö kokee vain vähän tai ei lainkaan romanttista vetovoimaa muita kohtaan. Romanttinen vetovoima ilmenee usein ihastuksina (tai haluna toimia ihastuksen pohjalta niin, että ihastus voisi johtaa johonkin pysyvämpään romanttiseen suhteeseen) tai tarpeena olla romanttisessa suhteessa yhden tai useamman henkilön kanssa. Sen sijaan aromanttisella ihmisellä ei ole tarvetta olla romanttisessa suhteessa jonkun kanssa ja usein heille riittävät ystävyyssuhteet ja muut ei-romanttiset suhteet. Aromanttiset voivat luoda myös omanlaisiaan platonisia suhteita, eivätkä pelkästään toisiinsa, vaan myös romanttisiin ihmisiin, näistä suhteista käytetään useimmiten nimeä "queer platonic relationship" tai lyhennettynä "qpr".


title: Aromanttisuus

text:
Kuten seksuaalisissa suuntautumisissa, myös romanttisuudella ja siten aromanttisuudella on skaalansa kuvaamaan romanttisen suuntautumisen skaalamaisuutta. Yleisin kuva on kärjellään seisova kolmio, jonka yläosassa ovat yhdessä kulmassa heteroromanttisuus, keskellä biromanttisuus ja toisessa kulmassa homoromanttisuus. Alaspäin mentäessä romanttisuus muuttuu asteittain aromanttisuudeksi.
Käytännössä skaala auttaa hahmottamaan aromanttisuutta nk. sateenvarjoterminä (englanniksi "umbrella term"), mikä tässä tapauksessa tarkoittaa, että aromanttisuus sisältää myös harmaa-aromanttisuuden eri tyypit, joissa henkilö kokee vain ajoittain tai tietyissä tilanteissa romanttista vetovoimaa.


title: Pöytätennis Euroopan kisoissa 2015

text: Euroopan kisojen 2015 pöytätennis järjestettiin Baku Sports Hallissa Bakussa 13.–19.6.2015. Sekä miehille että naisille oli yksin- ja joukkuepeli. Sarjoja oli yhteensä 19. Menestynein maa oli Saksa kahdella kullalla.


title: Triathlon Euroopan kisoissa 2015

text: Euroopan kisojen 2015 triathlon järjestettiin 13.–14. kesäkuuta 2015. Miesten kilpailun voitti brittiläinen Gordon Benson ja naisten sveitsiläinen Nicola Spirig.


title: UY Scuti

text: UY Scuti on punainen ylijättiläinen ja muuttuva tähti Kilven tähdistössä. Sen säteen on laskettu olevan jopa 1 708 kertaa suurempi kuin Auringon. Se on todennäköisesti suurin ihmiskuntamme tiedossa oleva tähti. Se on myös yksi valovoimaisimpia tiedossa olevista tähdistä. Ympärysmittaltaan se on noin 2,4 miljardia kilometriä, ja tilavuudeltaan 5 miljardia kertaa suurempi kuin Aurinko.


title: UY Scuti

text: Etäisyydeltään UY Scuti on 2,9 kiloparsecia (9 500 valovuotta) Maasta. Jos UY Scutin sijoittaisi aurinkokuntaamme Auringon tilalle, se yltäisi Jupiterin kiertoradalle saakka, tai ehkä jopa Saturnukseen saakka sillä sen mittoja ei ole pystytty hahmottamaan riittävän tarkasti. Tähti sijaitsee niin pitkän matkan päässä aurinkokunnastamme, että on vaikeaa sanoa sen tarkkaa mittaa.


title: UY Scuti

text: Tähti on mitoiltaan niin valtava, että jos Maa olisi nuppineulan pään kokoinen, Aurinko vastaisi halkaisijaltaan jalkapalloa kun taas UY Scuti olisi noin 375 metrin korkuinen eli lähes Empire State Buildingin kokoinen.


title: Kumanovon taistelu (2015)

text: Kumanovon taistelu oli yhteenotto 9.–10. toukokuuta 2015 Makedonian poliisin ja asemiesten välillä Kumanovossa lähellä Makedonian Kosovon vastaista rajaa. Yhteenotto alkoi poliisien saavuttua kaupunkiin saamansa vinkin jälkeen, josta alkoi tulitaistelu asemiesten kanssa, jotka olivat Makedonian viranomaisten mukaan tulleet paikalle Kosovon puolelta. Yhteenotossa kuoli 8 poliisia ja 14 asemiestä.


title: Kumanovon taistelu (2015)

text: Makedonian albanialaisvähemmistö kapinoi vuonna 2001, mutta taistelut päättyivät Makedonian hallituksen annettua albanialaisille lisää oikeuksia. Makedonialaisten ja albanialaisten välit pysyivät kuitenkin kireinä. Albanialaiset muodostavat noin neljänneksen Makedonian väestöstä. Ennen Kumanovon taistelua maassa oli myös poliittinen kriisi, kun maan oppositio syytti hallitusta väärinkäytöksistä ja esimerkiksi salakuuntelusta. Makedonian poliisin mukaan huhtikuussa 2015 noin 40:n miehen joukko oli ylittänyt Kosovon rajan vallaten poliisiaseman Gosincen kylässä ja vaatien albanialaisvaltion perustamista.


title: Kumanovon taistelu (2015)

text: Tulitaistelu Kumanovossa alkoi lauantaina 9. toukokuuta, kun vinkin saaneet poliisit saapuivat kaupunkiin. Sisäministeriön edustajan myöhemmin antaman lausunnon mukaan albanialaisten aseryhmää johtivat kosovolaiset Sami Ukshini, Beg Rizaj, Dem Shehu, Muhamet Krasniqi ja Mirsad Ndrecaj. Kaksi heistä oli entisiä Kosovon vapautusarmeijan jäseniä. Varsinainen taistelu käytiin 9. toukokuuta, mutta Reutersin mukaan kaupungissa tulitettiin vielä seuraavana päivänä. Useat rakennukset Kumanovossa tuhoutuivat tulituksen aikana. Taistelussa kuoli lopulta 8 poliisia ja 14 asemiestä, joiden lisäksi 37 poliisia haavoittui. 30 asemiestä antautui poliisille sunnuntaina 10. toukokuuta. 18 heistä oli Kosovon ja 11 Makedonian kansalaisia. Mukana oli myös yksi Albanian ja Saksan kansalainen.


title: Kumanovon taistelu (2015)

text: Taistelun jälkeen EU ja Nato vetosivat Makedonian vakauden puolesta. YK:n pääsihteeri Ban Ki-moon sanoi olevansa huolestunut yhteenotoista ja vetosi myös rauhan puolesta. Taistelun jälkeen Makedoniaan julistettiin kahden päivän suruaika. Asiantuntijat ja läntiset diplomaatit pelkäsivät Reutersin mukaan maan poliittisen kriisin osapuolten mahdollisesti lietsovan etnisiä kiistoja oman asemansa parantamiseksi. Oppositiossa olevien sosiaalidemokraattien johtaja Zoran Zaev epäili antamassaan haastattelussa hallituksen olleen yhteenoton taustalla. Makedonia on Euroopan unionin ehdokasjäsenmaa ja ehdokkuus oli osa vuoden 2001 rauhansopimusta.


title: Sillat (kappale)

text: "Sillat" on toinen single suomalaisen rap-artisti Cheekin yhdeksänneltä studioalbumilta "Alpha Omega". Single julkaistiin 14. lokakuuta 2015. Kappaleella on mukana Ilta. Kappaleen ovat säveltäneet Cheek ja Antti Riihimäki, ja sen on sanoittanut Cheek. Kappaleen jousiosuudet soittaa Bratislavan sinfoniaorkesteri.


title: Sillat (kappale)

text: "Sillat" sijoittui Suomen virallisen listan singlelistalla parhaimmillaan ensimmäiseksi ja latauslistalla kolmanneksi. Molemmat sijoitukset tulivat ensimmäisellä listaviikolla 43/2015. Kappale pysyi singlelistan ykkösenä myös seuraavan viikon. Yhteensä listaviikkoja kertyi singlelistalla 11 ja latauslistalla kuusi.


title: Sillat (kappale)

text: Cheek ja Ilta esittivät kappaleen Nenäpäivä-show'ssa Yle TV2:lla 6. marraskuuta 2015 ja Voitolla yöhön -ohjelman Unicef-spesiaalissa MTV3:lla 29. marraskuuta 2015. Kappaleesta ei tehty varsinaista musiikkivideota, mutta 19. marraskuuta 2015 julkaistiin YouTube-videopalvelussa video, jossa kappaleen yhteydessä on videomateriaalia "Alpha Omega" -albumin kansikuvauksista. Video on katsottu noin 3,5 miljoonaa kertaa.


title: UEFA Mestarien Liigassa pelanneiden joukkueiden suoritustaulukko

text: Listoissa on huomioitu vain Mestarien liigan lohkovaiheeseen päässeet joukkueet. Myöskään Mestarien liigan edeltäjän, Euroopan Cupin, aikaisia tilastoja ei ole otettu mukaan taulukkon


title: Kun katson kauempaa

text: Kun katson kauempaa on suomalaislaulaja Kristiina Wheelerin kolmas studioalbumi, joka julkaistiin 30. lokakuuta 2015. Albumin on tuottanut Erik Nyholm. Albumi ei sijoittunut Suomen viralliselle albumilistalle. Albumia työstettiin pitkään, sen teko aloitettiin syksyllä 2012 ja sen oli tarkoitus ilmestyä alun perin vuoden 2013 aikana.


title: Kun katson kauempaa

text: Albumin ensisingle ”Muukalainen” julkaistiin maaliskuussa 2013. Ensimmäisen ja toisen singlen välillä oli aikaa puolitoista vuotta, sillä ”Mitä jää” -kappale julkaistiin syyskuussa 2014. Maaliskuussa 2015 julkaistiin single ”Kaiken keskellä”, joka on cover Antti Kleemolan kappaleesta. Kleemola on myös toisena solistina kappaleella. Viimeisimpänä singlenä albumilta julkaistiin kappale ”Tuhat kertaa” syyskuussa 2015.


title: Elisa Rachel

text: Elisa Rachel, oikealta nimeltään Elisabeth Félix (1820–1858) oli juutalais-ranskalainen näyttelijä. Rachel liittyi Théâtre français'hen vuonna 1838. Siellä hän Corneillen ja Racinen näytelmissä menestyi hyvin tragediennena ja elvytti Ranskan klassista tragediaa Hänen onkin sanottu olleen romantiikan suurinkin ranskalainen tragedienne.


title: Charles Reade

text: Charles Reade (1814–1884) oli brittiläinen kirjailija. Hänen tuotantonsa käsittää näytelmiä ja dokumenttiromaaneja, joissa hän käsittelee yhteiskunnallisia kysymyksiä. Readen tunnetuin pääteos on vuonna 1861 julkaistu, 1400-luvulle sijoittuva romaani "The Cloister and the Hearth". Se ilmestyi suomeksi nimellä "Luostari ja kotiliesi" vuonna 1923. Hänen muita teoksiaan ovat ainakin "It Is Never Too Late to Mend" (1856) ja "Hard Cash".


title: Ludwig Richter

text: Gustav Carl Ludwig Richter (1803–1884) oli saksalainen taidemaalari, piirtäjä sekä vuosina 1836–1877 Dresdenin akatemian professori. Värityksellisen suunnan edustajana hän valitsi teoksiinsa aiheita Raamatusta. Lisäksi hän teki kansallisromanttisia maisematöitä sekä kuvia lastenkirjoihin. Arvioiden mukaan kuuluisin Richterin töistä on vuodelta 1837 oleva "Ylitys Schreckensteinin kohdalla". Richter kuului maansa merkittävimpiin romantikoihin. romantikkoihin. Hän julkaisi muistelmateoksen "Lebenserinnerungen".


title: Émile Roux

text: Pierre Paul Émile Roux (17. joulukuuta 1853 Confolens, Charente – 3. marraskuuta 1933 Pariisi) oli ranskalainen lääkäri, bakteriologi ja immunologi. Hän oli Lontoon Royal Societyn jäsen. Rouxille myönnettiin Copley-mitali vuonna 1917 työstä bakteriologian parissa ja pioneerityöstä lääketerapian saralla.


title: Émile Roux

text: Roux keskittyi tutkimaan kurkkumädän, jäykkäkouristuksen ja vesikauhun mahdollisia hoitokeinoja. Vuonna 1885 hän onnistui luomaan rokotteen vesikauhua vastaan. Roux oli yksi vuonna 1887 avatun Pasteur-instituutin perustajista.


title: Émile Roux

text: Rouxin työ kuristustautia, eli kurkkumätää vastaan edisti tulehduksen hoitokeinojen tutkimusta.


title: Metsolahti (lahti)

text: Metsolahti on noin 6 km pitkä Leppäveden lahti pääosin Laukaassa, osin Jyväskylässä. Se kohdistuu muusta Leppävedestä pääosin kaakkoon ja kapenee loppua kohti. Sen saaria ovat ainakin Keskussaari, Peräsaari ja Pikkusaari, joista Keskussaari on suurin. Valtatie 9, joka ylittää Leppäveden muutenkin, ylittää myös Metsolahden. Lahden perukassa on Laukaan Metsolahden kylä.


title: Bramiinihaukka

text: Bramiinihaukka ("Haliastur indus") on haukkojen heimoon kuuluva päiväpetolintu. Australia, Bangladesh, Brunei, Kambodža, Kiina, Intia, Indonesia, Laos, Macao, Malesia, Myanmar, Nepal, Pakistan, Papua-Uusi-Guinea, Filippiinit, Singapore, Salomonsaaret, Sri Lanka, Taiwan, Thaimaa, Itä-Timor, Vietnam. Muuttolintuna sitä tavataan seuraavissa maissa: Bhutan, Hongkong, Malediivit, Palau, Vanuatu. Sitä tavataan myös Arabiemiraateissa, mutta alkuperä tuntematon.


title: Bramiinihaukka

text: Lajin kannan suuruudeksi arvioidaan alle 100 000 yksilöä ja Kiinassa arvioidaan olevan alle sata pesivää paria. Kanta on kuitenkin pienenemässä etenkin Kaakkois-Aasiassa. Syynä on elinalueiden supistuminen, liiallinen tuholaismyrkkyjen käyttö, mahdollisesti myös yleinen hygienia, jolloin syötävää jätettä on tarjolla vähemmän.


title: Bramiinihaukka

text: Sen elinpiiriä ovat sisämaan järvet ja suot sekä merenrannikko vuorovesialueella ja mangrovekasvusto vuoroveden yläpuolella.


title: HMS Terrible (1762)

text: HMS Terrible oli Britannian Kuninkaallisen laivaston vuonna 1762 vesillelaskettu Ramillies-luokan 74-tykkinen kolmannen luokan linjalaiva.


title: HMS Terrible (1762)

text: Alus tilattiin 8. tammikuuta 1761 John Barnard & John Turnerilta Harwichista. Sen köli laskettiin helmikuussa ja alus laskettiin vesille 4. syyskuuta 1762. Alus nimettiin 2. marraskuuta ja se valmistui 18. joulukuuta Harwichissa, jolloin sen valmistuskustannukset olivat 26 271 puntaa viisitoista shillinkiä ja yhden pennyn. Kokonaiskustannukset varustettuna olivat 32 735 puntaa viisi shillinkiä ja yhdeksän pennyä.


title: HMS Terrible (1762)

text: Alus tuhoutui tulipalossa 1781.


title: HMS Russell (1764)

text: HMS Russell oli Britannian Kuninkaallisen laivaston vuonna 1764 vesillelaskettu Ramillies-luokan 74-tykkinen kolmannen luokan linjalaiva.


title: HMS Russell (1764)

text: Alus tilattiin 8. tammikuuta 1761 Thomas Westiltä Deptfordista, mutta sopimus allekirjoitettiin vasta 28. tammikuuta. Sen köli laskettiin kesäkuussa ja alus laskettiin vesille 10. marraskuuta 1764. Se valmistui 6. tammikuuta 1765 Deptfordin ja Woolwichin telakoilta. Aluksen valmistuskustannukset sopimuksen mukaan olivat 26 675 puntaa kahdeksantoista shillinkiä ja kahdeksan pennyä, mutta siitä maksettiin 28 971 puntaa kaksitoista shillinkiä ja kahdeksan pennyä. Lisäksi varustamiskustannukset telakoille olivat 3 796 puntaa kolme shillinkiä ja yhden pennyn.


title: HMS Russell (1764)

text: Alus myytiin 1811.


title: HMS Invincible (1765)

text: HMS Invincible oli Britannian Kuninkaallisen laivaston vuonna 1765 vesillelaskettu Ramillies-luokan 74-tykkinen kolmannen luokan linjalaiva.


title: HMS Invincible (1765)

text: Alus tilattiin 4. marraskuuta 1761 John & William Wellsiltä Deptfordista. Sen köli laskettiin joulukuussa ja alus laskettiin vesille 9. maaliskuuta 1765. Se siirrettiin Sheernessiin 6. huhtikuuta ja alus valmistui Chathamissa helmikuussa 1777. Valmistuskustannukset olivat 26 675 puntaa kahdeksantoista shillinkiä ja kahdeksan pennyä. Kokonaiskustannukset nousivat 30 879 puntaan yhdeksääntoista shillinkiin ja kahteen pennyyn, minkä lisäksi varustaminen maksoi 11 743 puntaa ja seitsemän shillinkiä.


title: HMS Invincible (1765)

text: Alus haaksirikkoutui 1801.


title: Todd Ewen

text: Todd Ewen (22. maaliskuuta 1966 Saskatoon, Saskatchewan, Kanada – 19. syyskuuta 2015) oli kanadalainen jääkiekkoilija. Pelipaikaltaan hän oli oikea laitahyökkääjä. Ewen tunnettiin tappelijana, joka koko uransa aikana tappeli yli 150 kertaa.


title: Todd Ewen

text: Edmonton Oilers varasi Ewenin kolmannella kierroksella 168. pelaajana. Ewen pelasi urallaan 518 NHL:n runkosarjaottelua tehopistein 36+40=76 ja 26 pudotuspeliottelua tehopisteittä. Hänen seurojaan NHL:ssä olivat St. Louis Blues, Montreal Canadiens, Mighty Ducks of Anaheim ja San Jose Sharks. Ewen keräsi NHL:ssä 1 914 jäähyminuuttia runkosarjassa ja 87 pudotuspeleissä. Hänen yhden kauden jäähyennätyksensä oli 285 minuuttia Mighty Ducks of Anaheimissa kaudella 1995–1996. Esimerkiksi Mighty Ducks of Anaheimissa hänen tehtävänään oli suojella tähtipelaajia Paul Kariyaa ja Teemu Selännettä.


title: Todd Ewen

text: Lisäksi Ewen pelasi WHL:ssä 187 runkosarjaottelua tehoin 50+57=107 ja 19 pudotuspeliottelua tehoin 3+9=12 edustaen Kamloops Junior Oilersia ja New Westminster Bruinsia, kolme pudotuspeliottelua AHL:ssä tehoitta edustaen Maine Marinersia sekä IHL:ssä 18 runkosarjaottelua tehoin 3+3=6 edustaen Peoria Rivermeniä.


title: Todd Ewen

text: Peliuransa jälkeen Ewen toimi Saint Louisin yliopiston joukkueen päävalmentajana kaudella 2010–2011. Hän myös kirjoitti ja kuvitti lastenkirjoja. Ewen menehtyi 49-vuotiaana. Poliisitietojen mukaan hän teki itsemurhan. Ewenin perhe oli kertonut hänen kärsineen pitkään masennuksesta.


title: Antonio Fuertes

text: Antonio Fuertes Pascual (3. joulukuuta 1928 Benimàmet, Espanja – 5. tammikuuta 2015) oli espanjalainen jalkapalloilija. Pelipaikaltaan hän oli keskikenttäpelaaja.


title: Antonio Fuertes

text: Fuertes pelasi Espanjan pääsarjassa Primera Divisiónissa 237 ottelua, joissa hän teki 69 maalia. Fuertes pelasi yhdeksän pääsarjakauden aikana 186 ottelua ja teki 58 maalia Valenciassa vuosina 1949–1959. Lisäksi hän pelasi kaksi pääsarjakautta Elchessä, jossa hän teki 51 ottelussa 11 maalia vuosina 1959–1961. Fuertes voitti Valenciassa Copa del Reyn kaudella 1953–1954.


title: Antonio Fuertes

text: Espanjan maajoukkueessa Fuertes pelasi yhden A-maaottelun vuonna 1952.


title: HMS Robust

text: HMS Robust oli Britannian Kuninkaallisen laivaston vuonna 1764 vesillelaskettu Ramillies-luokan 74-tykkinen kolmannen luokan linjalaiva.


title: HMS Robust

text: Alus tilattiin 16. joulukuuta 1761 John Barnard & John Turnerilta Harwichista. Sen köli laskettiin helmikuussa 1762 ja alus laskettiin vesille 25. lokakuuta 1764. Alus valmistui 10. joulukuuta, jolloin sen valmistuskustannukset olivat 26 271 puntaa viisitoista shillinkiä ja yksi penny. Kokonaiskustannukset sisältäen varustamisen olivat 31 399 puntaa kolme shillinkiä ja kahdeksan pennyä.


title: HMS Robust

text: Alus romutettiin 1817.


title: Pasi Hytönen

text: Pasi Hytönen on suomalainen videopelisuunnittelija, joka kehitti ensimmäisen suomalaisen lisenssipelin "Uuno Turhapuro muuttaa maalle" (1986). Hän ohjelmoi pelin ollessaan lukiossa. Se julkaistiin Commodore 64:lle ja sitä myytiin noin 2 000 kappaletta.


title: Pasi Hytönen

text: Ennen "Uuno Turhapuro muuttaa maalle" -peliä Hytönen oli kehittänyt "Little Knight Arthur" -peliä, jonka julkaisijat olivat hylänneet. Vuonna 2016 Hytönen julkaisi pelin ilmaiseksi ladattavana versiona. 2000-luvun alussa hän kehitti Grip Studios Interactivelle tekstiviesti- ja WAP-pohjaisia mobiilipelejä.


title: Pasi Hytönen

text: Hytönen työskentelee S4 Finlandilla kehittäen iOS-sovelluksia.


title: John McPhee

text: John McPhee (21. marraskuuta 1937 Motherwell, Skotlanti – 4. tammikuuta 2015 Walsall, Englanti) oli skotlantilainen jalkapalloilija. Pelipaikaltaan hän oli puolustaja.


title: John McPhee

text: McPhee edusti urallaan skotlantilaista Motherwellia sekä englantilaisia Blackpoolia, Barnsleya ja Southportia. Peliuransa jälkeen hän toimi liikemiehenä omistaen Sheraton-hotellin Blackpoolissa.


title: Eteen ja ylös

text: "Eteen ja ylös" on ensimmäinen single suomalaisen rap-artisti Elastisen viidenneltä studioalbumilta "Iso kuva". Single julkaistiin 5. tammikuuta 2015. Kappaleen ovat säveltäneet Elastinen ja Osmo Ikonen, ja sen on sanoittanut Elastinen. Sovittajina ovat toimineet Osmo Ikonen ja Jukka Eskola.


title: Eteen ja ylös

text: "Eteen ja ylös" sijoittui Suomen virallisen listan singlelistalla parhaimmillaan toiseksi ja latauslistalla ensimmäiseksi. Latauslistalla kappale nousi kärkeen toisella listaviikollaan 3/2015 ja pysyi ykkösenä viisi peräkkäistä viikkoa. Singlelistalla paras sijoitus tuli viikolla 4/2015. Radiosoittolistalla "Eteen ja ylös" oli parhaimmillaan neljäs viikolla 6/2015. Yhteensä listaviikkoja kertyi singlelistalla yhdeksän ja latauslistalla 18. Radiosoittolistalla kappale oli edelleen viikolla 53/2015, jolloin viikkoja oli kertynyt 45.


title: Eteen ja ylös

text: Kappaleeseen julkaistiin Jan-Erik Olin ohjaama musiikkivideo 4. tammikuuta 2015 YouTube-videopalvelussa, jossa sitä on katsottu 2,7 miljoonaa kertaa. "Eteen ja ylös" oli mukana "Vares – Sheriffi" -elokuvassa, ja musiikkivideolla oli otteita elokuvasta.


title: Eteen ja ylös

text: Kappaleesta tehtiin myös akustinen versio. Elastinen esitti sen ensimmäistä kertaa "Elastinen – Rauhassa" -ohjelmassa Yle TV2:lla 7. tammikuuta 2015. Akustinen versio julkaistiin "Rauhassa"-livealbumilla Spotifyssa 9. tammikuuta.


title: HMS Prince of Wales (1765)

text: HMS Prince of Wales oli Britannian Kuninkaallisen laivaston vuonna 1765 vesillelaskettu Ramillies-luokan 74-tykkinen kolmannen luokan linjalaiva.


title: HMS Prince of Wales (1765)

text: Alus tilattiin 16. joulukuuta 1761 Henry Bird & Roger Fisheriltä Milford Havenista. Sen köli laskettiin maaliskuussa 1762. Alus nimettiin 18. huhtikuuta 1763 "HMS Hiberniaksi", mutta se nimettiin uudelleen 20. lokakuuta 1763 "HMS Prince of Walesiksi". Alus laskettiin vesille 4. kesäkuuta 1765 ja se lähti merelle 30. kesäkuuta saapuen 8. heinäkuuta Plymouthiin, missä alus valmistui 22. joulukuuta 1770. Sopimuksen mukaiset valmistuskustannukset olivat 25 261 puntaa ja kuusi shillinkiä. Siirrosta Plymouthiin maksettiin valmistajalle 1 924 puntaa kuusi shillinkiä ja neljä pennyä. Lisäksi varustaminen vuonna 1770 maksoi 3 689 puntaa yksitoista shillinkiä ja kolme pennyä.


title: HMS Prince of Wales (1765)

text: Alus otettiin palvelukseen syyskuussa 1770 Falklandin matkaa varten päällikkönään John Holwall. Se poistettiin palveluksesta toukokuussa 1771. Alus oli huollettavana Plymouthissa tammikuusta 1774 helmikuuhun 1775 ja se palautettiin palvelukseen lokakuussa 1776 päällikkönään Samuel Barrington. Alus oli vuoden 1777 kotivesillä. Tammikuussa 1778 aluksen päälliköksi tuli Benjamin Hill ja se oli kontra-amiraaliksi ylennetyn Barringtonin lippulaivana. Alus lähti 19. toukokuuta Leewardsaarille. Alus osallistui 14. joulukuuta St. Lucian valtaukseen, d'Estaingin purjehduksen estämiseen 15. joulukuuta 1778 ja Grenadan taisteluun 6. toukokuuta 1779.


title: HMS Prince of Wales (1765)

text: Aluksen romutus saatiin päätökseen Plymouthissa 8. elokuuta 1783, mikä maksoi 499 puntaa kolmetoista shillinkiä ja yhden pennyn.


title: Dionýsis Savvópoulos

text: Dionýsis Savvópoulos (, s. 2. joulukuuta 1944 Thessaloniki) on kreikkalainen, pääasiassa laikó- ja rebetikomusiikin muusikko, laulaja sekä lauluntekijä.


title: Dionýsis Savvópoulos

text: Savvópoulos pääsi opiskelemaan Thessalonikin Aristoteles-yliopistooon lakia, mutta ensimmäisen opiskeluvuoden jälkeen vuonna 1963 hän muutti Ateenaan tekemään pätkätöitä. Muusikon uransa hän aloitti Ateenan yökerhoissa soittamalla kitaraa ja laulamalla. LYRA-levy-yhtiön Alékos Patsifás noteerasi Savvópoulosin lauluntekijän lahjat. Hän työskenteli levy-yhtiölle vuoteen 1983 saakka. Savvópoulosin debyyttialbumi "To fortigó" julkaistiin vuonna 1966. Albumi ei saavuttanut suurta suosiota, mutta hän jatkoi LYRAssa ja seuraavat albumit niittivät menestystä.


title: Dionýsis Savvópoulos

text: Savvópoulos on koko uransa ajan ollut myös poliittisesti aktiivinen ja oli sotilasjuntan aikana lyhyen aikaa vankilassa ideoidensa vuoksi. Hän on naimisissa Aspasía Arapídoun kanssa ja heillä on kaksi lasta.


title: Super (kappale)

text: "Super" on toinen single suomalaisen rap-artisti Elastisen viidenneltä studioalbumilta "Iso kuva". Single julkaistiin 18. maaliskuuta 2015. Kappaleen ovat säveltäneet Elastinen, Osmo Ikonen, Jukka Eskola sekä Esa Mäkynen, ja sen on sanoittanut Elastinen. Sovittajina ovat toimineet Elastinen, Ikonen ja Eskola.


title: Super (kappale)

text: "Super" sijoittui Suomen virallisen listan singlelistalla 20. sijalle ja latauslistalla ensimmäiseksi. Latauslistalla kappale nousi kärkeen heti ensimmäisellä listaviikollaan 13/2015, ja se pysyi ykkösenä tuon yhden viikon. Radiosoittolistalla "Super" oli parhaimmillaan 18:s viikoilla 15–16/2015. Yhteensä listaviikkoja kertyi singlelistalla yksi, latauslistalla kuusi ja radiosoittolistalla kahdeksan.


title: Super (kappale)

text: Kappaleeseen julkaistiin Jaakko Mannisen ja Hannu Aukian ohjaama musiikkivideo 17. maaliskuuta 2015 YouTube-videopalvelussa, jossa sitä on katsottu 600 000 kertaa. Video kuvattiin tammikuussa 2015 Los Angelesissa Yhdysvalloissa, ja sillä esiintyy näyttelijä Erin E. Miller.


title: Zacharias

text: Zacharias Suomessa myös Sakarias, on alkujaan heprealainen miehen etunimi, joka tarkoittaa: "Jahve lahoittaa" tai "Jahve muistaa".. Nimi on tullut tunnetuksi Raamatusta, jonka mukaan Johannes Kastajan isä oli nimeltään Sakarias.. Nimi muistuttaa myös Vanhan testamentin profeetan nimeä Sakarja, joka kuitenkin on eri alkuperää ja merkitsee "maksaa palkka."


title: Zacharias

text: Suomessa nimi Zacharias on Väestörekisterikeskuksen tietojen mukaan annettu vuoden 2015 loppuun mennessä noin 540 henkilölle.. Yleisempiä ovat nimen suomenkieliset lyhentymät Sakari, Saku ja Sasu. Suomenruotsalaisen kalenterin mukaan Zachariaan nimipäivä on vuodesta 1929 lähtien ollut 14. tammikuuta, Zacharias (Sakari) Topeliuksen syntymäpäivänä. Sama päivä on myös suomenkielisen kalenterin mukaan Sakarin, Sakun ja Sasun nimipäivä. Aikaisemmin Zachariaan nimipäivä oli ollut 6. syyskuuta.


title: Alejandro Aravena

text: Alejandro Aravena (s. 22. kesäkuuta 1967) on chileläinen arkkitehti. Hän työskentelee santiagolaisessa Elemental-arkkitehtiryhmässä, joka keskittyy julkista etua ja sosiaalista vaikuttavuutta ajaviin hankkeisiin, joissa tuloksena on kohtuuhintaisia asuntoja.


title: Alejandro Aravena

text: Aravena valmistui arkkitehdiksi vuonna 1992 Universidad Católica de Chile -yliopistosta ja perusti nimeään kantavan toimiston 1994. Vuodesta 2001 hän on johtanut Elementalia. Hän oli vuosina 2009–2015 Pritzker-palkinnon tuomariston jäsen. Hän itse sai palkinnon 2016.


title: Alfons Peeters

text: Alfons Peeters (21. tammikuuta 1943 Koersel, Belgia – 5. tammikuuta 2015 Sint-Truiden, Belgia) oli belgialainen jalkapalloilija. Pelipaikaltaan hän oli keskuspuolustaja.


title: Alfons Peeters

text: Peeters pelasi Belgian pääsarjassa 157 ottelua edustaen Beringeniä, Olympic Charleroita ja Anderlechtia. Lisäksi hän pelasi toiseksi korkeimmalla sarjatasolla 144 ottelua edustaen Beringeniä, Olympic Charleroita ja Gentiä.


title: Alfons Peeters

text: Belgian maajoukkueessa Peeters pelasi neljä A-maaottelua vuosina 1967–1968. Hän oli mukana MM-kilpailuissa 1970.


title: Dong Yi

text: Dong Yi (alun perin ) on televisioyhtiö IMBC:n esittämä eteläkorealainen TV-sarja. Sen päärooleissa ovat Han Hyo-joo, Ji Jin-hee, Lee So-yeon ja Bae Soo-bin.


title: Queen Seondeok

text: Queen Seondeok (kansainvälinen nimi, suom. "Kuningatar Seondeok", alun perin ) on televisioyhtiö MBC:n esittämä eteläkorealainen TV-sarja. Sen päärooleissa ovat Lee Yo-won, Go Hyun-jung, Uhm Tae-woong ja Park Ye-jin.


title: Kirjastokaista

text: Kirjastokaista on yleisten kirjastojen yhteinen nettitv ja -radio. Se osa Kirjastot.fi-kokonaisuutta, joka on väylä kaikkiin kirjastopalveluihin. Kirjastokaista sisältää videoita ja radio-ohjelmia kirjoista ja kirjailijoista sekä kirjastoista ja niiden palveluista. Kirjastokaista osallistuu ohjelmillaan lukemisen edistämiseen sekä kirjastojen palveluiden ja ajankohtaisten teemojen esittelyyn, viestintään ja markkinointiin. Lisäksi Kirjastokaista toimii koulutuskanavana muun muassa kirjastoammattilaisille, alan opiskelijoille, opettajille ja mediakasvatustoimijoille. Kirjastokaistaa rahoittaa Suomen opetus- ja kulttuuriministeriö.


title: Kirjastokaista

text: Kirjastokaistan ohjelmia voi jakaa ja upottaa vapaasti eri sivustoille, blogeihin ja oppimisympäristöihin sekä näyttää tilaisuuksissa ja osana opetusta oppitunneilla niin kotimaassa kuin ulkomaillakin. Ohjelmilla ei ole rajattua julkaisuaikaa, vaan ne ovat katsottavissa ja kuunneltavissa rajatta. Ohjelmat on lisensoitu Creative Commons -lisenssillä (CC BY-NC-SA).


title: Kirjastokaista

text: Kirjastokaista (pilottivaiheessa Kirjastokanava) alkoi projektina, jonka aikana kirjastoille luotiin kirjastoa videomateriaalin avulla esittelevä ja markkinoiva valtakunnallinen verkkopalvelu. Projekti rahoitettiin opetus- ja kulttuuriministeriön avustuksella, joka myönnettiin Kirjastot.fi:lle kirjaston verkkotelevisiotoiminnan pilotointia varten.


title: Kirjastokaista

text: Projektin ensimmäinen vaihe toteutettiin 1.10.2009–30.4.2010, jonka aikana palvelulle kehitettiin sisällöntuotantokonsepteja ja käyttöliittymä, luotiin yhteistyöverkostoja sekä tuotettiin sivustolle ohjelmia yhteistyössä Kuntakanavan (nyk. KuntaTV) kanssa. Pilottivaiheessa julkaistu Kuntakanavan tilaama Kirja- ja kirjastokanava -käyttöliittymä otettiin käyttöön 12.11.2009 eli reilu kuukausi projektin käynnistymisen jälkeen.


title: Kirjastokaista

text: Projekti eteni seuraavaan vaiheeseen 29.3.2010, jolloin pilottivaiheen yhteistyö Kuntakanavan kanssa päättyi ja tuotanto siirrettiin kirjaston itse tuottamaan ja hallinnoimaan käyttöliittymään. Uusi käyttöliittymä erosi pilottivaiheen käyttöliittymästä niin alustansa, ominaisuuksiensa, ulkoasunsa kuin verkkopalvelun nimenkin puolesta. Uusi palvelu sai nimekseen Kirjastokaista ja sisälsi videoiden lisäksi myös äänitiedostoja eli yhdisti Kirjastotelevision ja Kirjastoradion. Ohjelmien tuotanto siirtyi tuossa vaiheessa kokonaisuudessaan myös Kirjastokaistan henkilöstön tuotettavaksi. Uutena osa-alueena mukaan tulivat suoralähetykset.


title: Kirjastokaista

text:
Kirjastokaista toimii OKM:n vuosittain myöntämän avustuksen turvin osana Kirjastot.fi:tä eli kirjastojen valtakunnallisia verkkopalveluita. Kirjastokaistan toimipaikka on Helsingin kaupunginkirjaston tiloissa Pasilan kirjastossa. Kirjastokaistalla työskentelee kolme päätoimista henkilöä (toimittaja-tuottaja sekä kaksi kuvaaja-editoijaa).
Kirjastokaista: INFO, http://www.kirjastokaista.fi/tietoa-kirjastokaistasta/


title: Giangiacomo Feltrinelli

text: Giangiacomo Feltrinelli (19. kesäkuuta 1926 – 14. maaliskuuta 1972) oli italialainen kirjakauppias, kirjankustantaja ja vasemmistoradikaali.


title: Giangiacomo Feltrinelli

text:
Hän julkaisi Boris Pasternakin "Tohtori Živagon" ensimmäisenä ja sai siten haltuunsa teoksen ulkomaiset oikeudet. Hän perusti 1957 Roomaan Feltrinellin kirjakaupan, joka sittemmin on laajentunut maanlaajuiseksi ketjuksi. Vuonna 1953 hän perusti nimeään kantavan kustannusliikkeen.
Feltrinelli osallistui jo toisen maailmansodan aikana vastarintaliikkeeseen, liittyi 1945 Italian kommunistiseen puolueeseen ja radikalisoitui sittemmin. Hän oli väkivaltaisen terroristijärjestö Gruppi di Azione Partigianan (GAP), Partisaanitoiminnat-ryhmien ideologinen johtaja ja isä. Hän oli tutustunut Kuubassa Fidel Castroon ja Che Guevaraan vuonna 1964 ja sai Alberto Kordalta tunnetun valokuvan, johon tämä oli vuonna 1960 ikuistanut Guevaran. Guevaran kuoleman jälkeen 1967 hän painatti siitä kaksi miljoonaa julistetta ja julkaisi Guevaran Bolivian-päiväkirjan "Moottoripyöräpäiväkirjan".


title: Giangiacomo Feltrinelli

text: "Tohtori Živagon" julkaiseminen katkaisi Feltrinellin välit Neuvostoliittoon ja kommunistiseen puolueeseen. Kirjan tuloilla hän rahoitti italialaisia radikaaliryhmiä.


title: Giangiacomo Feltrinelli

text: Guevaran kuoleman aikoihin syntyi suunnitelma Sardinian muuttamiseksi ”Välimeren Kuubaksi”, mutta se jäi toteutumatta. Sen sijaan Feltrinelli ryhtyi perustamaan omaa vastarintaliikettään, aseellista GAP-ryhmää. Sen toteutettua attentaatin Feltrinelli siirtyi maan alle, sillä poliisi etsi häntä.


title: Giangiacomo Feltrinelli

text: Feltrinellin tappoi todennäköisesti valokaari kesken toiminnan hänen kiinnitettyään suurjännitelinjan pylvääseen 43 dynamiittipötköä Segraten kunnassa 15. maaliskuuta 1972. Hänen pylvään alta löydetty ruuminsa oli pahasti palanut mutta on myös arveltu että jokin hänen mukanaan olleista dynamiittipötköistä olisi räjähtänyt Murhateorioitakin on esitetty, tekijöinä niin KGB kuin Italian ja Israelin turvallisuuspalveluitakin.


title: 3,5-tolueenidiamiini

text: 3,5-Tolueenidiamiini eli 3,5-diaminotolueeni (CHN) on aromaattisiin amiineihin kuuluva orgaaninen yhdiste. Yhdistettä voidaan käyttää polymeerien ja muiden yhdisteiden valmistamiseen. 3,5-Tolueenidiamiinin kanssa isomeerisia yhdisteitä ovat 2,3-, 2,4-, 2,5-, 2,6- ja 3,4-tolueenidiamiinit.


title: 3,5-tolueenidiamiini

text: Huoneenlämpötilassa 3,5-tolueenidiamiini on muista diaminotolueeni-isomeereista poiketen väritön neste. Yhdiste liukenee veteen ja useisiin orgaanisiin liuottimiin kuten etanoliin ja dietyylieetteriin.


title: 3,5-tolueenidiamiini

text: 3,5-Tolueenidiamiinia muodostuu pieniä määriä muiden tolueenidiamiinien tavoin pelkistettäessä tolueenin nitrauksessa muodostuvia dinitrotolueeneja vedyttämällä. Yhdistettä voidaan käyttää lääkeaineiden, maatalouskemikaalien ja korkeita lämpötiloja kestävien polymeerien valmistuksessa.


title: Pyhtäänjoki

text: Pyhtäänjoki on Laukaassa sijaitseva noin kilometrin mittainen joki, joka laskee Pyhtäänjärvestä Leppäveteen, vaikkakin Pyhtäänjärven ja Leppäveden välillä on Rimpi-niminen lampi. Joen alajuoksulla on vaikeakulkuisia vesilampia ja ruovikkoja. Pyhtäänjokea on ruopattu. Sitä pääsee nykyisin yleensä kulkemaan soutamalla ja meloen, mutta korkean veden aikaan Leppäveden päässä olevan peltoja yhdistävän sillan ali ei välttämättä soutuveneellä pääsekään.


title: Béla Illés

text: Béla Illés (22. maaliskuuta 1895 Košice – 5. tammikuuta 1974 Budapest) oli unkarilainen kirjailija.


title: Béla Illés

text: Illés syntyi pikkuporvarilliseen perheeseen. Hän valmistui Budapestin yliopiston oikeustieteellisestä tiedekunnasta ja osallistui ensimmäiseen maailmansotaan sekä Unkarin vallankumoukseen vuonna 1919. Neuvostotasavallan kukistuttua Illés asui Itävallassa ja vuosina 1923–1945 Neuvostoliitossa. Vuosina 1925–1933 hän oli kansainvälisen vallankumouskirjailijoiden järjestön sihteeri ja Venäjän proletaarikirjailijoiden yhdistyksen hallituksen jäsen.


title: Béla Illés

text: Ensimmäisessä romaanissaan "Dr. Utrius Pál hátrahagyott irásai" (”Tohtori Pál Utriusin muistiinpanoja”, 1917) Illés kuvaa vaikutelmiaan ensimmäisestä maailmansodasta. Moskovassa vuosina 1929–1933 ilmestynyt romaani "Tisza palaa" ("Ég a Tisza") kertoo Unkarin neuvostotasavallasta. Romaanin "Kárpáti rapszódia" (”Karpaattien rapsodia”, julkaisu venäjäksi 1941, Unkarissa 1956) näyttämönä on Taka-Karpatia ja romaanin "Honfoglalás" (”Valloitus”, 1952–1954) aiheena toinen maailmansota. Illés kirjoitti myös kertomuksia, muistelmia ja kuvauksia. Hän sai kahdesti Kossuth-palkinnon.


title: Jean François Regnard

text: Jean François Regnard (1655–1709) oli ranskalainen näytelmäkirjailija. Hänen farssia muistuttavista tapakomedioistaan tunnetuimmat ovat "Le Joneur" (1696), "Le Distrait" (1697) ja "Le Légataire universel" (1708). Näytelmien lisäksi hän teki matkakertomuksia, jotka perustuvat matkoihin mm. Algeriassa, Skandinaviassa ja Lapissa, mm. Lapin kuvauksen "Voyage en Laponie" (1731), jonka osa "Tornaeuksen hautajaiset" julkaistiin suomeksi antologiassa "Laaja Lapinmaa".


title: Wax (ohjelmisto)

text: Wax on Debugmoden kehittämä videotiedostojen muokkaukseen tarkoitettu ilmaisohjelmisto. Ohjelmisto toimii Windows-ympäristöissä. Siihen voidaan tuoda video- ja äänisisältöä AVI ja WAV -muodoissa, ja se voi tallentaa lopputuloksen AVI, MPEG, WAV tai Flash-muodossa. Kehitys on lopetettu vuonna 2012, ja 2.0e on ohjelmiston lopullinen versio.


title: Anders Regnell

text: Anders Fredrik Regnell (1807–1884) oli ruotsalainen lääkäri, luonnontieteilijä ja lahjoittaja. Samalla kun hän vuodesta 1840 oli lääkärinä Brasiliassa, hän havainnoi ilmastoa ja eläinkuntaa, perehtyi geologisiin kysymyksiin sekä keräsi kasvikokoelman, josta suurimman osan luovutti Tukholman Riksmuseetille, jonkin verran kasveja muillekin Pohjoismaiden museoille. Lisäksi hän luovutti noin 800 000 kruunua tieteen edistämiseksi enimmäkseen Upsalan yliopistolle ja tiedeakatemialle.


title: Joutsenon vesitorni

text: Joutsenon vesitorni on vesitorni entisen Joutsenon kaupungin keskustassa, nykyisessä Lappeenrannassa. Torni rakennettiin vuonna 1963, ja sen suunnitteli diplomi-insinööri Allan Schmidt.


title: Joutsenon vesitorni

text: Tornin kokonaiskorkeus on 33,7 metriä. Jännitetty teräsbetoninen vesisäiliö on muodoltaan sienimäinen, ja sen tilavuus on 700 kuutiometriä. Torni on rakennettu paikallavalamalla. Jyväskylässä marraskuussa 2012 tapahtuneen Kangasvuoren vesitornin sortumisen seurauksena Joutsenon vesitornissa tehtiin elokuussa 2014 kuntotutkimus, jonka mukaan tornin betoni- ja teräsrakenteet ovat kunnossa. Puutteita oli tornin kulkureiteissä, valaistuksessa ja ulkopinnan rappauksessa.


title: Joutsenon vesitorni

text: Torni sijaisee Putkinotkon kaupunginosassa Kesolantien, Saimaantien ja Putkinotkontien väliin jäävällä hallinto- ja virastorakennusten korttelialueella, jossa ovat myös Jalmari Lankisen suunnittelemat 1950-luvulla rakennetut virastotalot 1, 2 ja 3. Vastapäätä tornia risteyksen toisella puolen on Joutsenon kirkko. Etelä-Karjalan museon vuonna 2008 tekemässä inventoinnissa vesitornin ja virastotalojen arvioitiin muodostavan yhdessä paikallisesti ja maisemallisesti arvokkaan kokonaisuuden ja olevan edustava esimerkki aikansa julkisesta rakentamisesta. Toukokuusta 2015 alkaen on ollut vireillä asemakaavamuutos, jossa virastotalot on tarkoitus muuttaa asuin-, liike- ja toimistokäyttöön. Uudessa kaavassa vesitorni ja virastotalot 1 ja 2 on merkitty sr-2-suojelumerkinnällä.


title: Joutsenon vesitorni

text: Tornissa on ollut aikoinaan kahvila, mutta se on lopetettu jo kauan sitten.


title: Ninco

text: Ninco on espanjalainen vuonna 1993 perustettu autoratoja valmistava yritys. Se valmistaa rata-autoja 1/32 ja 1/28 mittakaavassa.


title: Ninco

text:
Xlot on mittakaavan 1:28 autoja ja osia.
Ninco digitalilla voi ajaa samaa aikaa jopa kahdeksan autoa.


title: Sulkapallo Euroopan kisoissa 2015

text: Euroopan kisojen 2015 sulkapallo pidettiin Bakussa Baku Sports Hallissa 22. - 28. kesäkuuta 2015. Sarjoja oli yhteensä viisi. Menestynein maa oli Tanska, joka voitti yhteensä viisi mitalia, joista kolme oli kultaisia.


title: Mattilanjoki

text: Mattilanjoki on Jyväskylässä Korpilahden Tikkalassa noin kilometrin pituinen joki, joka virtaa Patajärvestä Rimminlammen kautta Muuratjärveen. On pyritty takaamaan, että Mattilanjoella voitaisiin meloa. Mattilanjoessa on esiintynyt saukkoja. Mattilanjoen suun tienoilla verkkokalastus on kielletty.


title: Nivos Energia

text: Nivos Energia (vuoteen 2017 Mäntsälän Sähkö) on sähköyhtiö, joka toimittaa muun muassa sähköä, kaukolämpöä, maakaasua ja laajakaistaliittymiä. Sen sähköverkko ulottuu kymmenen maaseutuvaltaisen kunnan alueelle. Suurimmat kunnista ovat Mäntsälä ja Kärkölä.


title: Nivos Energia

text: Nivos Energia omistaa Halkiankosken ja Naarkosken voimalaitokset. Ne tuottavat noin kaksi prosenttia yhtiön sähköstä. Vuonna 2014 yhtiön myymästä sähköstä 44,3 prosenttia oli tuotettu ydinvoimalla, 42,1 prosenttia fossiilisilla polttoaineilla ja turpeella sekä 13,6 prosenttia uusiutuvalla energialla. Yhtiö on Fennovoiman välillinen osakas. Nivos Energia Oy omistaa yhdessä Haminan Energia Oy:n, Keravan Energia Oy:n, Kokemäen Sähkö Oy:n, KSS Energia Oy:n, Köyliön-Säkylän Sähkö Oy:n, Nurmijärven Sähkö Oy:n, Paneliankosken Voima Oy:n, Porvoon Energia Oy:n, Sallila Energia Oy:n, Vatajankosken Sähkö Oy:n ja VSV-Energiapalvelu Oy:n kanssa Suomen Voima Oy:n, mikä omistaa 2018 seitsemäntoista muun yhtiön kanssa Fennovoiman suomalaisosakasta Voimaosakeyhtiö SF:ää. :


title: Nivos Energia

text: Mäntsälän Sähkön kaukolämpöverkko kattaa Mäntsälän kirkonkylän, Männikön ja Ruusutarhan alueet sekä Kapulin teollisuusalueen. Yhtiö tuottaa kaukolämpönsä maakaasulla Kapulin ja Liedontien lämpökeskuksissa ja kesäisin myös Huvitien lämpökeskuksessa. Vuonna 2016 yhtiön kaukolämmöntuotannosta 62 prosenttia oli hukkalämpöä, 25 prosenttia tuotettiin maakaasulla, 12 prosenttia pelleteillä ja yksi prosentti polttoöljyllä. Yhtiö ostaa hukkalämmön Yandexin Mäntsälässä sijaitsevalta datakeskukselta. Nivos Energian asiakkaat voivat olla sähkön pientuottajia.


title: Nivos Energia

text: Nivos Energialla on noin 2 500 kilometriä sähkölinjaa. Yhtiö on perustettu vuonna 1926. Se on osakeyhtiö, jonka Mäntsälän kunta omisti suoraan vuoteen 2014 asti. Silloin kunta myi yhtiön Nivos-osakeyhtiölle, jonka se omistaa kokonaan. Nivos Energia omistaa 20 prosenttia Kärkölän Lämmöstä. Yhtiön toimipaikka on Mäntsälä. Se on ilmoittanut Verohallinnolle päätoimialakseen sähkön siirron. Vuonna 2014 yhtiöllä oli 59 työntekijää, joista neljä määräaikaisia. Vuoden liikevaihto oli 25,6 miljoonaa euroa. Yhtiön toimitusjohtaja on Esa Muukka.


title: Boris Sjöberg

text: Boris Håkan Sjöberg (15. syyskuuta 1930 Närpiö – 24. tammikuuta 2018) oli suomalainen matemaatikko ja professori. Hän väitteli tohtoriksi Åbo Akademissa vuonna 1963 opponenttinaan Rolf Nevanlinna. Hän toimi Åbo Akademin matematiikan vt. professorina Gunnar af Hällströmin kuoleman jälkeen 1964–1971 ja vakinaisena professorina 1971–1993. Yliopiston vararehtorina hän oli vuosina 1982–1985. Hänen tutkimuskohteitaan olivat muun muassa meromorfiset funktiot, ja hän työskenteli 1950–1960-luvulla useita jaksoja stipendiaattina Saksassa ja Sveitsissä sekä 1974–1975 ASLA-stipendiaattina Michiganin yliopistossa. Hän kirjoitti matematiikan historian oppikirjan "Från Euklides till Hilbert: Historien om matematikens utveckling under tvåtusen år" (Åbo Akademis förlag, 1995) sekä tutkimuksia matematiikasta. Häntä pidettiin oivallisena luennoitsijana.


title: Troy Bayliss

text: Troy Bayliss (s. 30. maaliskuuta 1969 Taree, New South Wales) on australialainen entinen ratamoottoripyöräilijä. Hän on Superbiken kolminkertainen maailmanmestari.


title: Troy Bayliss

text: Bayliss ajoi koko uransa ajan pääasiassa Ducatilla. Hän voitti Superbiken maailmanmestaruuden kolmesti, vuosina 2001, 2006 ja 2008. Bayliss on Superbiken kaikkien aikojen voittotilastossa toisena 52 osakilpailuvoitolla.


title: Troy Bayliss

text: Bayliss lopetti uransa viimeiseen mestaruuteensa. Hän teki paluun kaudella 2015 kahden ensimmäisen kisaviikonlopun ajaksi.


title: Troy Bayliss

text: Bayliss kilpaili MotoGP:ssä kolme täyttä kautta vuosina 2003–2005.


title: Troy Bayliss

text: Uransa ainoan osakilpailuvoiton Bayliss otti vuoden 2006 Valencian GP:ssä, joka oli lopulta myös hänen uransa viimeinen MotoGP-kilpailu. Bayliss osallistui kyseiseen kilpailuun villillä kortilla saman vuoden Superbike-mestarina.


title: Katupartio

text: Katupartioksi (naapurivahti, kansalaispartio) kutsutaan ulkona liikkuvaa vapaaehtoisten joukkoa, joka tarkkailee ympäristöä järjestyshäiriöiden varalta. Katupartio ilmoittaa tarvittaessa laittomuuksista poliisille tai puuttuu asioihin yleisen kiinniotto-oikeuden nojalla. Katupartion voi perustaa kuka tahansa siihen kykenevä.


title: Katupartio

text: Suomessa katupartio on laillinen, jos sen yksittäiset jäsenet eivät riko lakia.


title: Katupartio

text: Pihtiputaalla on vuodesta 2013 toiminut aktivistien ja yrittäjien Yöpyövelit-katupartio. Sen myötä aluetta vaivannut murto- ja varkausaalto on päättynyt. Vapaaehtoiset partioivat autolla ja raportoivat poliisille epäilyttävistä tapahtumista. Ammattilaisliigojen murtoaallot ovat historiaa ja murtoja on enää minimaalisesti.


title: Katupartio

text: Tammikuussa 2016 kohistiin Soldiers of Odin -järjestön Joensuuhun perustamasta katupartiosta.


title: Katupartio

text: Britanniassa katupartioiden toiminta alkoi 1980-luvulla. Noin kolme miljoonaa brittiä toimii naapurivahtina parantaakseen seudun viihtyisyyttä ja turvallisuutta. Tämä lisää alueen yhteisöllisyyttä ja helpottaa rikosten ja muiden häiriöiden torjuntaa.


title: Katupartio

text: Virossa vapaaehtoiset toimivat palkatta apupoliiseina. Heidän arvostuksensa Virossa on noussut vuosien myötä. Täysvarustukseen kuuluvat käsiraudat, teleskooppinuija, pistooli ja poliisiauto. He eivät voi määrät sakkoja mutta pysäyttävät autoja, puhalluttavat kuljettajia, ottaa ihmisiä kiinni ja kuljettavat poliisiasemalle. Kodeissa ja ravintoloissa he käyvät selvittämässä tappeluita. Jo pelkkä heidän läsnäolonsa voi vähentää väkivaltaa. Näin poliisin aikaa vapautuu vaativampiin tehtäviin.


title: Veikko Sjöblom

text: Veikko Allan Sjöblom (23. syyskuuta 1929 Evijärvi – 26. lokakuuta 1989 Helsinki) oli suomalainen biologi, kalataloudentutkija ja professori. Hän oli vuosina 1970–1972 Oulun yliopiston ja vuosina 1972–1973 Helsingin yliopiston eläintieteen apulaisprofessori, 1973–1978 Riista- ja kalatalouden tutkimuslaitoksen johtaja professorin arvolla ja sen jälkeen Helsingin yliopiston kalatalouden henkilökohtainen ylimääräinen professori vuoteen 1989.


title: Veikko Sjöblom

text: Sjöblom väitteli tohtoriksi 1964. Hänen väitöskirjansa käsitteli silakan vaelluksia Itämeren pohjoisosissa. Kun liikakalastuksen vaikutus Itämeren kalakantoihin nousi yleiseksi huolenaiheeksi, Sjöblom järjesti Suomen kalavarojen arvioinnin, jonka tuloksia hyödynnettiin saaliskiintiöitä päätettäessä. Hän oli Suomen limnologisen yhdistyksen puheenjohtaja 1968–1977, Kansainvälisen Itämeren kalastuskomission Suomen valtuuskunnan johtaja 1975–1987 ja suomalais-neuvostoliittolaisen kalastustoimikunnan Suomen valtuuskunnan johtaja 1977–1988. Hän oli myös Suomen edustaja Kansainvälisessä merentutkimusneuvostossa (ICES) vuodesta 1973 ja koko järjestön varapresidentti 1978–1981.


title: Veikko Sjöblom

text: Sjöblom harrasti myös itse kalastusta.


title: Aatami & Beetami

text: Aatami & Beetami on suomalainen vuonna 1997 valmistunut sketsiviihdesarja. Sarja esitettiin Yle TV2-kanavalla.


title: Aatami & Beetami

text:
Sarjan päähenkilöt ovat pölynimurikauppias Aatami, ja tämän vaimovainajan veli Beetami. Suurin osa ohjelmasta koostui kuitenkin irrallisista sketseistä.
Sarjan yksi tunnetuimpia sketsejä on Heikki Silvennoisen esittämä puhelinmonologi, jossa hän esittää lentäjää, joka soittaa humalassa vaimolle kotiin Kanarialta.


title: Jääasema Zebra

text: Jääasema Zebra () on vuonna 1968 ensi-iltansa saanut trilleri ja seikkailuelokuva. Elokuvan ohjasi John Sturges, ja sen pääosissa esiintyvät mm. Rock Hudson ja Ernest Borgnine.


title: Jääasema Zebra

text: Ydinsukellusvene USS Tigerfishin komentaja Ferraday saa määräyksen suunnata kohti pohjoisnapaa evakuoimaan sääasema Zebran miehistö ajelehtivalta jäälautalta. Operaatio saa uusia vaarallisia käänteitä kun miehistö huomaa ettei asemalla kaikki ole sitä miltä näyttää ja että joku on valmis keinoja kaihtamatta estämään operaation toteutumisen.


title: Jääasema Zebra

text: "Video-oppaassa" vuodelta 1994 Bello Romano antoi "Jääasema Zebralle" kolme tähteä viidestä, mikä vastaa sanallista arviota ”hyvä”.


title: Yläinenlammi (Ikaalinen)

text: Yläinenlammi on Pirkanmaalla Ikaalisissa Särkikoskella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Yläinenlammi on osa Jyllinjoen aluetta.


title: Yläinenlammi (Ikaalinen)

text: Lammen pituus on 300 metriä, leveys 140 metriä ja sen pinta-ala on 3,6 hehtaaria. Se sijaitsee Jyllinjoen alajuoksulla ja joen sivussa olevalla lietepohjalla. Siihen laskee kaksi ojaa, joista toinen on metsä- ja suo-oja ja toinen pelto-oja. Lampi on yhdistetty Jyllinjokeen kahdella kanavalla. Noin 300 metriä alajuoksulla on Alainenlammi, joka on muodostunut samalla tavalla. Rantaviivan pituus on 1,5 kilometriä. Sitä ympäröi kolmelta sivulta peltomaat ja muut rannat ovat suojavyöhykettä. Rantaan on rakennettu kaksi vapaa-ajan asuntoa, joille johtaa tiet yhdystieltä 2594 haarautuvalta kylätieltä.


title: Yläinenlammi (Ikaalinen)

text: Kyrösjärvi on laskettu useaan otteeseen vuoden 1804 jälkeen, jonka takia vedenpinta on laskenut yhteensä yli neljä metriä. Tämäkin lampi on jäänyt kuivalle maalle viimeisen tai sitä edellisen jävenlaskun aikana. Lammella on siten ikää vain 150–185 vuotta.


title: Bror-Erik Sjöholm

text: Bror-Erik Alexander Sjöholm (24. lokakuuta 1918 Helsinki – 9. syyskuuta 2013) oli suomalainen juristi. Hän oli korkeimman hallinto-oikeuden hallintoneuvos vuodesta 1971. Sjöholm sai varatuomarin arvon 1946 ja valmistui lakitieteen lisensiaatiksi 1948.


title: Alainenlammi (Ikaalinen)

text: Alainenlammi on Pirkanmaalla Ikaalisissa Särkikoskella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Alainenlammi on osa Jyllinjoen aluetta.


title: Alainenlammi (Ikaalinen)

text: Lammen pituus on 200 metriä, leveys 200 metriä ja sen pinta-ala on 2,9 hehtaaria. Se sijaitsee Jyllinjoessa 250 metriä pitkän Särkikosken yläpäässä. Tämä viimeinen uoma erottaa sen Kyrösjärvestä, johon Jyllinjoki laskee. Siihen laskee yksi pelto-oja etelästäpäin. Jyllinjoki virtaa suoraan lammen läpi ja lammessa oleva veden määrä riippuu suuresti Jyllinjoen tilanteesta. Korkean veden aikana lammessa on kaksi saarta, mutta matalan veden aikana ei yhtään saaria. Rantaviivan pituus on 900 metriä. Lammen vaikutuspiirissä on kaksi maatilaa ja sen rannoille on rakennettu kaksi vapaa-ajan asuntoa. Niille pääsee Vatulan suunnalta Vatulanharjulta tai Kilvakkalan suunnalta valtatieltä 3.


title: Alainenlammi (Ikaalinen)


title: Salavanjärvi

text: Salavanjärvi eli Jalavajärvi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Salavanjärvi on osa Jyllinjoen aluetta.


title: Salavanjärvi

text: Lammen pituus on 700 metriä, leveys 150 metriä ja sen pinta-ala on 5,0 hehtaaria. Se sijaitsee pitkässä painanteessa aivan Jyllinjoen läheisyydessä. Siihen on johdettu kolme lyhyttä pelto-ojaa ja pitempi metsäoja. Sen laskuoja sijaitsee järven luoteispäässä ja se laskee 300 metriä Jyllinjokeen. Rantaviiva on 1,5 kilometriä pitkä. Rannat ovat kovaa metsämaata lukuun ottamatta kaakkoispäätä, joka rajoittuu peltoon. Järven vaikutuspiirissä on kolme maatilaan. Rannoille on rakennettu kolme vapaa-ajan asuntoa, joille johtaa tiet seututieltä 261.


title: Sjöstrand

text: Sjöstrand on muun muassa seuraavien henkilöiden sukunimi:


title: Miacidae

text: Miacidit ("Miacidae") on sukupuuttoon kuollut petoeläinheimo. Ensimmäiset lajit ilmestyivät 60-50 miljoonaa vuotta sitten. Ne kehittyivät Pohjois-Amerikan ja Euroopan metsissä ja levittäytyivät myöhemmin Aasiaan. Niillä ja niiden sukulaisilla viveravvideilla (Viverravidae) oli kehittyneet raateluhampaat kuten varsinaisilla petoeläimillä. Miacidit ja viverravidit olivat kaikkien nykyisten petoeläinten esi-isiä.


title: Skutnabb

text: Skutnabb on muun muassa seuraavien suomalaisten sukunimi:


title: Tryggve Sköld

text: Tryggve Sköld (2. marraskuuta 1922 Lund – 4. marraskuuta 2012) oli ruotsalainen kielentutkija. Hän oli Oulun yliopiston pohjoismaisen filologian professori 1971–1973 ja Uumajan yliopiston suomen kielen professori 1973–1987. Hän tutki saamen kieltä ja sen suhteita pohjoismaisiin kieliin.


title: Loukkulampi

text: Loukkulampi eli Laukkulampi on Satakunnassa Jämijärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Loukkulampi on osa Jämijärven aluetta.


title: Loukkulampi

text: Lammen pituus on 300 metriä, leveys 150 metriä ja sen pinta-ala on 1,8 hehtaaria. Se sijaitsee Jämijärven Kauppilankylässä noin 750 metriä Jämijärven kirkosta itään. Siihen laskee kaksi pelto-ojaa, jotka kulkevat lampea ympäröivän metsikön läpi. Lampeen on kaivettu ohitusoja, joka on kuitenkin yhteydessä lampeen ja toimii sen laskuojana. Oja tuo pohjoisesta suo- ja turvetuotantoalueiden vesiä Jämijärven länsiosaan. Rantaviiva on 700 metriä pitkä. Lammen rannat ovat vesijättömaata, ja mataluutensa takia lampi on soistumassa umpeen. Tämän vuoksi aivan rantaan ei ole rakennettu mitään eikä sille johda tietä. Lampi on kuitenkin aivan keskustan vieressä.


title: Ainajärvi

text: Ainajärvi on Satakunnassa Jämijärvellä Kontilla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Ainajärvi on osa Jämijärven aluetta.


title: Ainajärvi

text: Järven pituus on 1,5 kilometriä, leveys 500 metriä ja sen pinta-ala on 34 hehtaaria. Se sijaitsee Jämijärven kupeessa aivan Jyllinjoen luusuan vieressä. Siihen laskee muutaman lyhyen ojan lisäksi kaksi pitenpää suo-ojaa, jotka tuovat vettä pohjoispuolen tiheästi ojitetuilta soilta. Järven oma laskuoja laskee 150 metriä pitkänä Jämijärven itäpäähän. Rantaviivan pituus on 4,3 kilometriä. Järvi on lähes kokonaan peltojen ympäröimä, mutta sen kaakkoispäässä on hieman metsäisiä rantoja. Järven vaikutuspiirissä on kuusi maatilaa ja rannoille on rakennettu yli kaksikymmentä vapaa-ajan asuntoa. Niille johtaa tiet seututieltä 261. Järven itäpäässä on kapea luonnonsuojelualue.


title: Ainajärvi

text: Jämijärveä on laskettu kahteen otteeseen ja tämä on vaikuttanut myös Ainajärven vedenpintaan ja rantaviivaan epäsuorasti. Vanhasta pitäjänkartasta 1700-luvun loppupuolelta näkee Aina- ja Jämijärven tilanteen ennen järvenlaskuja. Kummankin järven rantaviiva on sen jälkeen muuttunut ja esimerkiksi järvien välinen laskuoja on pidentynyt sen seurauksena. Koska Ainajärven vedenpinta on nykyään samalla korkeudella lasketun Jämijärven kanssa, on laskuojaa mahdollisesti syvennetty samassa yhteydessä.


title: Alinen Teerlammi

text: Alinen Teerlammi eli Alinen Teerlampi on Satakunnassa Jämijärvellä keskustan lähellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Alinen Teerlampi on osa Jämijärven aluetta.


title: Alinen Teerlammi

text: Lammen pituus on 150 metriä, leveys 120 metriä ja sen pinta-ala on 1,1 hehtaaria. Se sijaitsee tasaisen peltoalueen keskellä noin 2,1 kilometriä Jämijärven kirkolta koilliseen. Siihen laskee kaksi ojaa, joista toinen tuo Vipusuon vedet ja toinen peltojen pintavesiä. Lammen oma laskuoja yhtyy kilometrin jälkeen pohjoisesta Lauttalamminkulmalta laskevaan soiden ja turvetuotantoalueen johto-ojaan, joka laskee Jämijärven Seeksanlahteen. Samaa laskuojaa myöten tulevat myös Ylisen Teerlammin vedet. Rantaviivan pituus on 400 metriä. Rannat ovat suota, joille ei ole rakennettu mitään. Lammen vierestä kulkee traktoripolku.


title: Ulf-Erik Slotte

text: Ulf-Erik Alexander Slotte (s. 15. marraskuuta 1931 Helsinki) on suomalainen diplomaatti. Hän valmistui filosofian maisteriksi 1955. Hän oli ulkoministeriön neuvotteleva virkamies 1973–1977, suurlähettiläs Ankarassa 1977–1983, hallinnollinen alivaltiosihteeri vuodesta 1983,suurlähettiläs Canberrassa 1988–1991 ja Dublinissa vuodesta 1991 eläkkeelle jäämiseensä saakka, vuoteen 1996.


title: Dipylon-piirtokirjoitus

text: Dipylon-piirtokirjoitus on antiikin aikainen geometrisella kaudella tehty muinaiskreikankielinen piirtokirjoitus, joka on kirjoitettu "oinokhoeen" eli viinikannuun noin vuonna 740 eaa. Se on yhdessä samalle (tai hieman varhaisemmalle) ajalle ajoitetun niin kutsutun Pithekussain Nestorin maljan piirtokirjoituksen kanssa varhaisin tunnettu esimerkki kreikkalaisella aakkostolla tehdystä kirjoituksesta.


title: Dipylon-piirtokirjoitus

text: Piirtokirjoituksen sisältävä kannu löydettiin Ateenasta Kerameikoksen antiikin aikaiselta hautausmaalta vuonna 1871. Se sai nimensä lähellä sijaitsevasta Dipylon-portista. Nykyisin kannu on Ateenan Kansallisessa arkeologisessa museossa (esine nro. 192).


title: Dipylon-piirtokirjoitus

text: Teksti kulkee viinikannun kaulan ympäri ja muodostuu 46 kirjaimesta. Kirjoitus on tehty kreikkalaisen aakkoston arkaaisella muodolla, jossa osa kirjaimista muistuttaa muodoltaan edelleen alkuperäisen foinikialaisen aakkoston kirjaimia. Teksti on kirjoitettu oikealta vasemmalle, ja myös yksittäiset kirjaimet ovat peilikuvia nykyisiin muotoihin nähden. Sananalkuinen aspiraatio on merkitty erillisellä "h":ta vastaavalla kirjaimella. Iootassa on kolme viivaa ja näin se muistuttaa hieman S-kirjainta, ja zeeta muistuttaa I-kirjainta.


title: Dipylon-piirtokirjoitus

text:
Ensimmäiset 35 kirjainta voidaan helposti lukea kreikankielisenä heksametrisäkeenä. Toinen säe on säilynyt vain osittain. Sen uskotaan olevan elegisen distikonin toinen säe, jolloin se olisi ollut pentametrimuodossa, mutta säkeen tulkinta on epäselvä.
Teksti osoittaa, että viinikannu on toiminut palkintona tanssikilpailussa, ja sen ajatus on todennäköisesti jotakuinkin ”se joka kaikista tanssijoista tanssii kaikkein herkimmin, se saakoon minut (= viinikannun) palkkiokseen”.


title: Dipylon-piirtokirjoitus

text: Piirtokirjoituksen teksti kuuluu:


title: Dipylon-piirtokirjoitus

text: Transkriptio:


title: Dipylon-piirtokirjoitus

text: Transkriptio klassisen kreikan ortografialla ja joonialaisella aakkostolla (heksametri merkitty):


title: Dipylon-piirtokirjoitus

text: Suomennos:


title: Nestorin malja

text: Nestorin malja (myös "Nestorin kuppi") voi viitata kolmeen eri esineeseen:Homeros kuvaa "Iliaassa" (XI.632–637) hienoa kultaista maljaa, joka kuului Pyloksen kuninkaalle Nestorille, joka oli yksi kreikkalaisten merkittävimmistä sotapäälliköistä Troijan sodassa. Malja oli koristeltu kyyhkysin ja ainoastaan Nestor itse jaksoi nostaa sen täytenä:


title: Nestorin malja

text: Heinrich Schliemann löysi Mykenen hautakehä A:n kaivauksissa vuonna 1876 useita kuiluhautoja, joissa oli merkittäviä hautaesineitä, mukaan lukien kultaisia esineitä. Hauta IV käsitti rikkaimmat löydöt. Niihin lukeutui kultainen pikari, jonka Schliemann yhdisti "Iliaassa" kuvattuun Nestorin maljaan. Schliemann uskoi hautojen olevan peräisin Troijan sodan ajalta, ja saman hautakehän hautaa V hän piti Agamemnonin hautana. Muut arkeologit eivät kuitenkaan ole hyväksyneet Schliemannin päätelmiä. Hautakehän haudat ajoitetaan yleensä noin vuosille 1600–1500 eaa., kun taas Troijan sota (mikäli se oli historiallinen tapahtuma) ajoitetaan yleensä noin vuoteen 1200 eaa. Näin ”Nestorin malja” olisi ollut haudattuna Mykenessä satoja vuosia ennen kuin Nestor käytti sitä Troijassa.


title: Nestorin malja

text: Mykenestä löydetty malja eroaa Homeroksen kuvaamasta monilla tavoilla. Se on pienempi; siinä on vain kaksi kädensijaa, kun taas Homeroksen kuvaamassa maljassa niitä on neljä; siinä on yksi lintu kummassakin kädensijassa, kun taas Homeroksen maljassa on jokaisessa kädensijassa kaksi kyyhkyä; ja kyyhkyjen sijasta linnut ovat haukkoja.


title: Nestorin malja

text: Malja on nykyisin Kansallisessa arkeologisessa museossa Ateenassa.


title: Nestorin malja

text: Pithekussain Nestorin malja on savinen juoma-astia ("kotyle" tai "skyfos"), jonka Giorgio Buchner löysi vuonna 1954 haudasta Pithekussain antiikin aikaisen kohteen kaivauksissa Ischian saarella Italiassa. Pithekussai oli Euboian Khalkiin siirtokunta ja yksi varhaisimpia kreikkalaisia siirtokuntia lännessä. Malja on ajoitettu geometriselle kaudelle noin ajalle 750–700 eaa. ja se on valmistettu alun perin Rhodoksella.


title: Nestorin malja

text: Maljassa on kolmerivinen piirtokirjoitus, joka on raaputettu siihen myöhemmin. Maljaa käytettiin noin 10-vuotiaan pojan hautalahjana. Piirtokirjoitus on kuuluisa, koska se on varhaisin tunnettu esimerkki kreikkalaisella kirjaimistolla tehdystä kirjoituksesta yhdessä Ateenan Dipylon-piirtokirjoituksen kanssa. Kummatkin kirjoitukset ajoitetaan noin vuosille 740–720 eaa. ja yhdistetään Euboian saarella käytettyyn varhaiseen aakkostoon. Kirjoitus on ilmeisesti levinnyt Pithekussaista muualle Italiaan.


title: Nestorin malja

text: Malja on nykyisin Villa Arbuston museossa Ischian Lacco Amenon kylässä.


title: Nestorin malja

text: Piirtokirjoitus on kolmerivinen ja kirjoitettu varhaisella euboialaisella versiolla arkaaisen kauden läntisestä kreikkalaisesta aakkostosta. Jokainen rivi on kirjoitettu oikealta vasemmalle, mikä on harvinaista. Piirtokirjoitus on katkelmallinen, koska osa maljan sirpaleista on kadonnut. Teksti kuuluu:


title: Nestorin malja

text: Transkriptio klassisen kreikan ortografialla:


title: Nestorin malja

text: Suomennos:


title: Nestorin malja

text: Kirjoitus on varhaisin kreikkalainen runo, joka voidaan ajoittaa arkeologisesti Homeroksen ajalle. Se on pitoruno ja sellaisena erikoinen nuoren pojan hautalahjassa. Runon ensimmäinen rivi on spondeinen trimetrisäe, ja rivit kaksi ja kolme daktyylisiä heksametrisäkeitä. Pitorunona se on mahdollisesti peräisin "skolion"-pelistä, jossa kolme henkilöä on vuorollaan lisännyt runoon yhden rivin.


title: Nestorin malja

text: Perinteisesti runon on yleensä ajateltu alkaneen (”Minä olen Nestorin malja ...”). Nykyisin runo täydennetään usein sillä ajatuksella, että sen on mahdollisesti ollut tarkoitus muodostaa humoristinen kontrasti legendaarisen Nestorin maljan ja kyseessä olevan yksinkertaisen kupin välille; ajatus olisi siis ”Nestorilla oli kyllä hyvä malja, mutta tästä maljasta juovan valtaa heti rakkaudenjumalatar Afroditen kaipuu” — toisin sanoen maljasta juova tulee seksuaalisesti kiihottuneeksi. Tällöin runo olisi voinut alkaa esimerkiksi (”Nestorilla saattoi olla hyvä malja, mutta ...”), (”Jätä jo Nestorin malja ...”) tai (”Pois, Nestorin malja!”).


title: Nestorin malja

text: Näin täydennetty suomennos kuuluisi esimerkiksi:


title: Nestorin malja

text: Viittaus Nestorin maljaan on usein nähty viittauksena Homeroksen "Iliaaseen". Tällaisena kyseessä olisi Barry P. Powellin sanoin ”Euroopan ensimmäinen kirjallinen viittaus”. On kuitenkin mahdollista, että kuvaus Nestorin maljasta kiersi Homeroksen eepoksista riippumattomassa suullisessa perinteessä ja mytologiassa.


title: Carl Schurz

text: Carl Schurz (s. 2. maaliskuuta 1829 Liblar, Preussi – k. 14. toukokuuta 1906 New York City, Yhdysvallat) oli saksalais-yhdysvaltalainen poliitikko. Hän toimi Yhdysvaltain sisäministerinä Rutherford B. Hayesin kabinetissa vuosina 1877–81.


title: Carl Schurz

text: Schurz syntyi ja vietti nuoruutensa Preussissa. Opiskellessaan Bonnin yliopistossa vuonna 1848 Schurz osallistui maaliskuun vallankumoukseen, minkä seurauksena hänet vangittiin. Schurz pakeni vankilasta ja päätyi lopulta Yhdysvaltain Wisconsinin. Yhdysvalloissa Schurzista tuli nopeasti orjuudenvastaisen liikkeen ja republikaanipuolueen tukija.


title: Carl Schurz

text: Schurz värväytyi Unionin armeijaan vuonna 1862, jossa hänestä tehtiin vapaaehtoisjoukkojen prikaatikenraali. Schurz osallistui sisällissodassa kenraalina ainakin toiseen Bull Runin taisteluun sekä Chancellorsvillen, Gettysburgin ja Chattanoogan taisteluihin.


title: Carl Schurz

text: Sodan päätyttyä vuonna 1865 Schurz lähti presidentti Andrew Johnsonin pyynnöstä selvittämään, millainen tilanne vanhoissa etelävaltioissa oikein oli. Etelävaltioista tekemässään raportissa Schurz painotti erityisesti sitä, kuinka vapautettujen orjien oikeuksista täytyisi etelävaltioissa pitää huolta. Johnson, joka ei erityisemmin pitänyt mustien oikeuksien lisäämisestä, ei pitänyt Schurzin tekemästä raportista, minkä takia raportti hyllytettiin kokonaan. Vuonna 1866 Schurzista tuli Detroit Post -lehden päätoimittaja ja saksankielisen "St. Louis Westliche Post" -lehden osaomistaja.


title: Carl Schurz

text: Vuonna 1869 Schurz valittiin senaattiin, jossa hän palveli yhden kauden vuoteen 1875 asti. Senaatissa Schurz ajautui törmäyskurssille istuvan presidentin Ulysses S. Grantin kanssa, mikä johti lopulta siihen, että Schurz oli vuonna 1872 mukana perustamassa Grantia vastustanutta liberaalirepublikaanista puoluetta.


title: Carl Schurz

text: Schurz palasi takaisin republikaanipuolueeseen vuonna 1877, kun uusi presidentti Rutherford B. Hayes pyysi häntä sisäministerikseen. Sisäministerinä Schurz uudisti intiaanien ja liittovaltion yhteistyöstä vastanneen viraston. Hän onnistui tehtävässään hyvin ja sai kitkettyä korruptoituneita virkamiehiä virastosta. Lisäksi Schurz tuki sisäministerinä voimakkaasti Hayesin ajamaa virkamiesten nimitysjärjestelmän uusimista.


title: Carl Schurz

text: Sisäministerikautensa jälkeen Schurz kirjoitti elämäkertoja ja toimi "New York Evening Postin" ja "The Nation" -lehden päätoimittajana. Lisäksi hän työskenteli virkamiesten nimitysjärjestelmän uudistamisen puolesta.


title: Carl Schurz

text: Schurz kuoli New Yorkissa 14. toukokuuta 1906.


title: Ferae

text: Ferae on luokittelematon ryhmä ylälahkossa "Laurasiatheria". Se sisältää muurahaiskävyt, petoeläimet ja sukupuuttoon kuolleen lahkon kreodontit.


title: Ferae

text: Ryhmä otettiin käyttöön kun muurahaiskäpyjen ja petoeläinten DNA:ssa osoittautui olevan suuria yhtäläisyyksiä.


title: Ferae

text: Ryhmän jäsenillä on myös mikrobiologisia yhtäläisyyksiä kavioeläinten kanssa. Ne on ehdotettu yhdistää nimellä Zooamata. Ferae, kavioeläimet ja lepakot on kutsuttu yhteisellä nimellä Pegasoferae.


title: Uraanitrioksidi

text: Uraanitrioksidi (myös uranyylioksidi tai "uraani(VI)oksidi") on uraanin epäorgaaninen yhdiste hapen kanssa, jossa uraani esiintyy hapetusluvulla +VI. Se on eräs uraanin oksideista, jonka rakennekaava on UO. Sen yleisin polymorfinen muoto γ-UO on huoneenlämmössä kiinteä oranssi tai kellertävä aine. Sillä on useita muitakin polymorfisia muotoja. Uraanitrioksidi on lisäksi amfoteerinen aine. Uraanitrioksidia voidaan valmistaa kuumentamalla uranyylinitraattia UO(NO) 400 °C:n lämpötilaan. Jos kuumennusta jatketaan yli 500 °C:n lämpötilaan, uraanitrioksidi menettää happea ja muuttuu triuraanioktaoksidiksi UO.


title: Uraanitrioksidi

text: Uraanitrioksidia valmistetaan ydinteollisuudessa kahdella pääasiallisella tavalla:


title: Uraanitrioksidi

text: Ennen 1960-lukua, uraanitrioksidia käytettiin uraanilasin valmistuksessa.


title: 20th Adversary of Emptiness

text: 20th Adversary of Emptiness on suomalaisen death metal -yhtye Demilichin kokoelma-albumi, joka julkaistiin 17. tammikuuta 2014 levymerkillä Svart Records. Albumi sisältää yhtyeen koko tuotannon remasteroituina versioina.


title: 20th Adversary of Emptiness

text: Albumi nousi Suomen virallisen listan sijalle 27.


title: Lenny Abrahamson

text: Leonard ”Lenny” Abrahamson (s. 30. marraskuuta 1966 Dublin) on irlantilainen elokuvaohjaaja. Hänet tunnetaan parhaiten ohjaamastaan elokuvasta "Room", josta hän sai parhaan ohjauksen Oscar-palkinto -ehdokkuuden.


title: Hasta La Lista

text: Hasta La Lista oli viihdeohjelma, jossa jokaisessa jaksossa julkisuudesta tutut henkilöt André Wickström, Stan Saanila, Ilari Johansson ja Mari Perankoski käsittelivät yhtä aihealuetta ja järjestivät epäoleellisesta siihen liittyvät asiat oikeaan top10-järjestykseen.


title: Aeon of the Shadow Goddess

text: Aeon of the Shadow Goddess on suomalaisen blackened death metal -yhtye Forgotten Horrorin toinen studioalbumi. Se julkaistiin toukokuussa 2015 levymerkillä Woodcut Records.


title: Aeon of the Shadow Goddess

text: Albumilla vierailee yhtyeen vuonna 2014 jättänyt Corpse sekä Sotajumalan kitaristi Kosti Orbinski.


title: Miekkailu Euroopan kisoissa 2015

text: Euroopan kisojen 2015 sulkapallo pidettiin Bakussa Crystal Hallissa 22. - 27. kesäkuuta 2015. Sarjoja oli yhteensä 12, joista kuusi kummallekin sukupuolelle. Menestynein maa oli Italia 12 mitalillaan, joista kolme oli kultaa.


title: Afabet

text: Afabet (tigrinjaksi ኣፍዓበት) on kaupunki Eritrean Pohjoisen Punaisenmeren alueella (Zoba Seménawi-Qeyh-Bahri). Afabet on myös yksi kymmenestä Pohjoisen Punaisenmeren alueen alialueesta (Nus-Zoba). Kaupungin väkiluvuksi (1997) arvioitiin runsas 35 000 asukasta.


title: Afabet

text: Afabetin kaupunki sijaitsee linnuntietä noin 98 kilometriä pääkaupunki Asmarasta pohjoiseen ja noin 104 kilometriä aluekeskus Massawasta luoteeseen. Maanteitse etäisyydet ovat edellä kuvattua pidempiä.


title: Afabet

text: Kaupungissa ja sen lähistöllä käytiin Afabetin taistelu (17.–20. maaliskuuta 1988), joka oli Eritrean itsenäisyyssodan (1. syyskuuta 1961 – 29. toukokuuta 1991) käännekohta. Siinä Eritrean kansan vapautusrintaman (EPFL) joukot löivät Neuvostoliiton sotilasneuvonantajien avustamat Etiopian asevoimien joukot. BBC:lle raportoinut historioitsija ja toimittaja Basil Davidson luonnehti taistelua merkittävimmäksi voitoksi, minkä mikään itsenäisyysliike on saavuttanut sitten vietnamilaisten voiton Dien Bien Phussa vuonna 1954.


title: Porro

text: Porro voi tarkoittaa ainakin seuraavia:


title: Ordos

text: Ordos (, ) on prefektuuritason kaupunki Kiinan Sisä-Mongolian autonomisen alueen länsiosassa. Kaupungin keskusta sijaitsee linnuntietä noin 220 kilometriä autonomisen alueen pääkaupunki Hohhotista lounaaseen. Kaupungin pinta-ala on 86 882 neliökilometriä ja väkiluku 1,94 miljoonaa (2010).


title: Ordos

text: Kaupunki rajoittuu pohjoisessa Bayannurin liittoon ja Baotoun prefektuuritason kaupunkiin, idässä Hohhotin ja Xinzhoun, etelässä Yulinin, Wuzhongin, lännessä Yinchuanin, Shizuishanin, Wuhain prefektuuritason kaupunkeihin ja Alxan liittoon.


title: Ordos

text: Ordosin tasanko oli aikanaan xiongnujen (209 eaa.–91 jaa.) ja Xia-dynastian (1038–1227) ydinaluetta. Mongolit asuttivat alueen vuoden 1449 jälkeen, jolloin paikalle tuotiin Tšingis-kaanin mausoleumi. Mongolien ryöstöretket Ordosista Kiinaan olivat yksi Kiinan muurin rakentamisen syistä. Ligdab-kaanin valtakauden (1604–34) päättäneen sisällissodan myötä Ordos päätyi Qing-dynastian vallan alle. Ordosissa syntynyt Duguilang-järjestö kamppaili ensin kristittyjä lähetyssaarnaajia, kiinalaisia siirtolaisia ja sittemmin Kiinan tasavaltaa vastaan 1800- ja 1900-luvuilla.


title: Ordos

text: Kiinan–Japanin sodan aikana tasavaltalaiset siirsivät Tšingis-kaanin mausoleumin Qinghaihin estääkseen sen joutumisen japanilaisten käsiin. Kommunistit valtasivat Ordosin vuosina 1949-50 ja palauttivat mausoleumin paikalleen vuonna 1954.


title: Ordos

text: 1900-luvun loppupuoliskolla kaupunkia rakennettiin huomattavasti Sisä-Mongolian hiilikaivosten kasvun takia. Kasvu pysähtyi kuitenkin 2000-luvun puolella sijoittajien pelätessä Kiinan asuntomarkkinoiden kuplaa. Ordos tunnetaankin "Kiinan suurimpana aavekaupunkina" useiden hylättyjen toimisto- ja asuinrakennusten takia. Kangbashi on Ordosin uusi vasta rakennettu kaupungin keskusta. Vuonna 2010 asukasmäärä oli 20 000 - 30 000, vaikka kaupunginosaan olisi mahtunut vähintään 300 000 asukasta.


title: Ordos

text: Piirikuntatasolla prefektuuri jaetaan yhdeksään osaan seuraavasti (numerointi kuten oheisessa kuvassa):


title: Mary Brunton

text: Mary Brunton (1. marraskuuta 1778 Orkneysaaret – 19. joulukuuta 1818 Edinburg) oli skottilainen kirjailija.


title: Mary Brunton

text: Mary Balfour syntyi Thomas Balfourin ja Frances Ligonierin tyttärenä Burrayssa, Orkney-saarilla. Eversti Balfour oli Trenabyn 2. laird. Hän omisti maata Orkneysaarilla. Äitinsä puolelta Mary polveutui Ranskasta aikanaan uskonnollisia vainoja maanpakoon lähteneistä hugenoteista. Hänen äidinpuoleinen isosetänsä oli taistellut Hannoverin armeijassa jakobiitteja vastaan ja saanut siitä ansiosta Ligonierin jaarlin arvon.


title: Mary Brunton

text: Lapsena Mary sai melko suppean koulutuksen. Hänen äitinsä opetti tytölle kuitenkin musiikkia sekä ranskan ja italian kieltä. 16-vuotiaana Mary joutui ottamaan vastuun isänsä talouden hoitamisesta.


title: Mary Brunton

text: Vuonna 1798 Mary tapasi pastori Alexander Bruntonin ja rakastui tähän. Alexander oli Skotlannin kirkon pappi, josta myöhemmin tuli itämaisten kielten professori. Maryn äiti ei pitänyt sulhasehdokasta sopivana tyttärelleen sopivana, koska tämän isä oli kenkäkauppias. Hän lähetti tyttärensä vähäksi sisarensa luo Gairsayn saarelle ja toivoi ihastuksen haalistuvan ajan myötä. Legenda väittää, että pastori Brunton souti saarelle, jossa Mary asui ja haki nuorikkonsa pois. Tutkija R. P. Feredayn mukaan tämä ei pidä paikkaansa, vaan tosiasiassa Mary lähti itse kotoaan ja avioitui Bruntonin kanssa 4. tai 5. joulukuuta 1798.


title: Mary Brunton

text: Aluksi Bruntonit asuivat Haddingtonin liepeillä Boltonissa, Skotlannissa, josta he muuttivat syksyllä 1803 Edinburgiin. Alexander Brunton nimitettiin 1813 Edinburghin yliopiston itämaisten kielten professoriksi. Pariskunnan avioliitto oli pitkä ja onnellinen. Heillä oli yhteisiä kiinnostuksenkohteita. He tekivät mm. kolme (vuonna 1809, 1812 ja 1815) matkaa Englantiin ja Walesiin. Matkoilla Mary tallensi havaintojaan päiväkirjaan. Monien aikalaisten tavoin Mary Brunton piti päiväkirjaa, johon kirjoitti oman arkielämänsä pikkuasioista.


title: Mary Brunton

text: Pariskunnalle ei toiveista huolimatta pitkään aikaan syntynyt lasta. Mary huomasi viimein 40-vuotiaana odottavansa lasta. Raskaus kuitenkin päättyi komplikaatioihin. Poika syntyi keskosena 7. joulukuuta 1818. Synnytyksen jälkeen Mary sairastui kuumeeseen ja menehtyi sen seurauksena 19. joulukuuta 1818.


title: Mary Brunton

text: Alexander Brunton eli vielä pitkään vaimonsa jälkeen. Hän julkaisi persian kielen kieliopin 1822. Alexander kuoli 1854 82-vuotiaana Perthshiressa.


title: Mary Brunton

text: Ensimmäistä kirjaansa (Self-Control) Mary Brunton alkoi kirjoittaa 1809. Aluksi hän ei kertonut kirjoittamisestaan edes aviomiehelleen. Teos oli valmis 1811 ja se julkaistiin samana vuonna. Elinaikanaan Brunton sai julki vain kaksi romaania. Niiden lisäksi häneltä jäi kesken novelli "Emmeline", joka julkaistiin postuumina 1819 kirjailijan kuoleman jälkeen. Emmeline kertoo avioeron kokeneesta naisesta.


title: Mary Brunton

text: Mary Brunton itse painotti kirjoittavansa siitä syystä, että halusi korostaa uskonnollisia teemoja. Se on kuitenkin vain osa hänen romaaniensa sisältöä. Tutkija Katherine Wrightin mukaan Bruntonin teoksia ei pysty sijoittamaan mihinkään tiettyyn kategoriaan, sillä ne sisältävät opettavaisen aineksen lisäksi mm. romantiikkaa ja realismia. Bruntonin romaanit ovat täynnä värikkäitä juonikuvioita, kuten esim. naisenryöstö, kaksintaisteluja ja naamiaisia. Kirjojen sankarittaret ovat persoonaltaan itsevarmoja ja monipuolisia naistyyppejä.


title: Mary Brunton

text: Kirjailijana Mary Brunton oli Jane Austenin aikalainen. Austenin perhe oli lukenut ainakin toisen Bruntonin julkaistuista romaaneista. Romaani sai Austeneilta myönteisen vastaanoton, vaikka he toisaalta he myös nauroivat tekijän kustannuksella. Jane Austen itse piti romaania "Self-Control" liian realistisena omaan makuunsa nähden.


title: Mary Brunton

text: Mary Bruntonin vaikutus kirjailijana oli vain lyhytaikainen. Hän nousi teoksillaan nopeasti maineeseen, mutta niiden suosio haihtui nopeasti ja kirjailija vaipui sittemmin unholaan. Bruntonia onkin kutsuttu skottilaisen kirjallisuuden unohdetuksi nimeksi.Teoksesta "Self-Control" julkaistiin alkuvuonna 2014 uusi Anthony Mandalin toimittama englanninkielinen laitos, jonka on kustantanut Pickering & Chatto.


title: Rakelin kuplassa

text: Rakelin kuplassa on Yle Kioskin keskusteluohjelma, jossa Rakel Liekin vieraana nähdään keskustelemassa julkisuudesta tuttuja henkilöitä.


title: László Bogár

text: László Bogár (Miskolc, 22. huhtikuuta 1951) unkarilainen taloustieteilijä, poliitikko, entinen parlamentin jäsen, yliopiston professori, toimittaja.


title: László Bogár

text: Bogár kävi peruskoulun ja toisen asteen koulutuksen Miskolcissa. Vuonna 1969 hän valmistui ylioppilaaksi György Kiliánin ranskalaisesta lukiosta. Vuonna 1973 hän suoritti korkea-asteen tutkinnon taloustieteessä Karl Marxin yliopiston taloustieteen laitoksella kansainvälisen kauppapolitiikan alalta. Hän asui Miskolcissa vuoteen 1986 työskennellen valtionhallinnossa. Samana vuonna hän valmistui tohtoriksi ja muutti perheineen Budapestiin. Vuosina 1990-1998 hän oli kansanedustaja. Vuodesta 1991 lähtien hän oli yleisen valtio-opin kandidaatti. Vuodesta 2002 lähtien hänestä tuli Gáspár Károlyin yliopiston dosentti, tehden perustutkimusta maailmanlaajuisen sähköjärjestelmään liittyen. Tunnustuksena työstään hän sai kaupungilta Pro Urbe -palkinnon 17. marraskuuta 2011.


title: László Bogár

text: Hän on naimisissa ja kahden lapsen isä.


title: László Bogár

text: Hänen poliittisen uransa aikana useat ihmiset liittyivät puolueeseen. Vuosina 1978-1989 hän oli jäsenenä Unkarin sosialistisessa työväenpuolueessa (MSZMP). Hän oli Unkarin demokraattisen foorumin (MDF) yksi perustajista. Hän on ollut puolueen jäsen vuoden 1988 syyskuusta lähtien ja osallistui puolueen talousohjelman laatimiseen. Vuoden 1990 parlamenttivaaleissa hänet valittiin parlamenttiin MDF:n listalta Borsod-Abaúj-Zemplénin läänistä. Vuosina 1990 ja 1994 hän oli kansainvälisten taloussuhteiden ministeriön varaministeri. 1994 parlamenttivaaleissa hänet valittiin jälleen parlamenttiin. Vuonna 1996 Unkarin demokraattinen kansanpuolue (MDNP) yhdistettiin MDF:ään. Hänestä tuli valtioneuvoston varaministeri Fidesz-puolueen johtamassa hallituksessa vuosina 1998-2002, tullen Orbánin ensimmäisen hallituksen taloudellisen neuvottelukunnan jäseneksi.


title: László Bogár

text: Yksityisomisteisen unkarilaisen Echo TV:n keskusteluohjelmassa 7.1.2016 Bogár väitti Euroopan pakolaiskriisin olevan "nimeltämainitsemattoman globaalin vallan" aiheuttama. Hänen mukaansa tuo voimakas taho yrittää tuhota eurooppalaiset. Hän arvio, että miljoonien ihmisten siirtäminen tuhansien kilometrien päästä suhteellisen lyhyessä ajassa vaatii vähintään kymmenen miljardin dollarin rahoituksen. Bogár arvioi turvapaikanhakijoiden suorittaman joukkoahdistelun Kölnissä Saksassa 1.1.2016 olleen vain pientä alkusoittoa sodaksi puhkeavasta pakolaiskriisistä.


title: Akin ja Ritan rakkausdieetit

text: Akin ja Ritan rakkausdieetit on lifestyleohjelma, jossa Aki Manninen ja Rita Niemi auttavat pariskuntia saamaan elämänsä kuntoon treeni-, ravinto sekä parisuhderintamalla. Mitä enemmän pariskunta onnistuu yhdessä laihduttamaan sitä pidemmälle lomamatkalle he pääsevät.


title: Muuttajat

text: Muuttajat oli realitysarja, jossa seurattiin tavallisten suomalaisten ihmisten muuttoa eri puolilla Suomea.


title: Harri Nyman

text: Harri Nyman (s. 1. tammikuuta 1959) on suomalainen jääkiekkoilija, isokokoinen pakki. Hän pelasi melkein 400 SM-ottelua. Hän tuli 19-vuotiaana Kiekkoreippaaseen, joka nousi heti kauden päätteeksi SM-liigaan. A-maajoukkueessa hän pelasi kuusi ottelua kaudella 1983–1984. Hän siirtyi 1985 Kouvolaan KooKoon paitaan, jossa hän pelasi 1985–1989 puolustajana, ja KooKoo nousi 1-divisioonasta SM-liigaan 1987.Nyman toimii nykyään valmentajana salibandyssa.


title: Alfred-luokka

text: Alfred-luokka oli Britannian kuninkaallisen laivaston seitsemän aluksen muodostama 74-tykkinen kolmannen luokan linjalaivaluokka. Aluksista "HMS Edgar" siirrettiin Arrogant-luokkaan ja kahden viimeisen "HMS Caesarin" ja "HMS Bulwarkin" rakennustöitä ei koskaan aloitettu.


title: Alfred-luokka

text: Alusten aseistuksena oli kummallekin tykkikannelle asennetut 28 tykkiä. Alemmalla kannella tykit olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.


title: Alfred-luokka

text: "HMS Edgar" tilattiin 16. heinäkuuta 1774, mutta sen tilaus siirrettiin Arrogant-luokkaan 25. elokuuta. Kahden 5. helmikuuta 1777 tilatun aluksen, "HMS Caesar" Plymouthin telakalta ja "HMS Bulwark" Portsmouthin telakalta, rakennustöitä ei edes aloitettu. Kumpaakin tilausta muutettiin 11. kesäkuuta 1778 ja ne peruutettiin 4. maaliskuuta 1783.


title: Saaristoruokaa

text: Saaristoruokaa on ruokaohjelma, jossa Harri Syrjänen kiertää Suomen rannikkoseutuja tutustuen paikallisiin saaristolaisruokiin ja valmistaa ruokaa sen aineksista.


title: Saaristoruokaa

text:
Ensimmäinen tuotantokausi alkoi MTV3-kanavalla 15. huhtikuuta 2014.
Toinen tuotantokausi alkoi 21. huhtikuuta 2015.


title: Josef Haas

text: Josef Haas (s. 3. elokuuta 1937 Marbach, Sankt Gallen) on ensimmäinen sveitsiläinen maastohiihdon olympiamitalisti. Hän edusti SC Marbach -seuraa ja on pituudeltaan 178 cm.


title: Josef Haas

text: Haas saavutti 24-vuotiaana ensimmäisen merkittävän saavutuksensa, pronssia Sveitsin-mestaruuskilpailuista. Hän liittyi Sveitsin maajoukkueeseen vasta lähes 30-vuotiaana. Hän osallistui arvokilpailuihin ensimmäisen kerran Oslon MM-kilpailuissa 1966. Ensimmäisen Sveitsin-mestaruutensa hän voitti 1967.


title: Josef Haas

text: Haas saavutti Grenoblen olympialaisissa 1968 pronssia 50 kilometrillä 29 sekuntia kultamitalisti Ole Ellefsæterille hävinneenä. Hän sijoittui lisäksi 18:nneksi 15 kilometrillä ja kuului viidenneksi sijoittuneeseen Sveitsin viestijoukkueeseen.


title: Josef Haas

text: Haas kävi nuoruudessaan maatalouskoulun ja työskenteli alalla ennen ja jälkeen kilpauransa.


title: Angelo Anquilletti

text: Angelo Anquilletti (24. huhtikuuta 1943 San Donato Milanese, Italia – 9. tammikuuta 2015) oli italialainen jalkapalloilija. Pelipaikaltaan hän oli puolustaja.


title: Angelo Anquilletti

text: Anquilletti aloitti uransa Solbiatesessa, jossa hän pelasi kolmannella ja neljännellä sarjatasolla vuosina 1961–1964. Tämän jälkeen Anquilletti siirtyi Italian pääsarjaan Serie A:han, jossa hän pelasi 13 peräkkäistä kautta edustaen ensin Atalantaa kaksi kautta vuosina 1964–1966 ja sen jälkeen Milania 11 kautta vuosina 1966–1977. Pääsarjaotteluita Anquilletti pelasi Atalantassa 48 ja Milanissa 278. Hän voitti Milanissa Serie A:n kaudella 1967–1968 sekä Italian cupin kausina 1966–1967, 1971–1972, 1972–1973 ja 1976–1977. Anquilletti päätti uransa Monzassa, jota hän edusti 41 ottelussa Serie B:ssä vuosina 1977–1979. Yhteensä Anquilletti pelasi 454 miesten sarjaottelua, joissa hän ei tehnyt yhtään maalia.


title: Angelo Anquilletti

text: Italian maajoukkueessa Anquilletti pelasi kaksi A-maaottelua vuonna 1969.


title: Walter Glechner

text: Walter Glechner (12. helmikuuta 1939 Wien, Saksa – 29. tammikuuta 2015 Wien, Itävalta) oli itävaltalainen jalkapalloilija. Pelipaikaltaan hän oli puolustaja.


title: Walter Glechner

text: Glechner pelasi koko uransa Rapid Wienissä, jossa hän pelasi 13:na kautena yhteensä 257 Itävallan Bundesliigan ottelua tehden yhdeksän maalia. Glechner voitti Itävallan-mestaruuden kausina 1959–1960, 1963–1964, 1966–1967 ja 1967–1968 sekä Itävallan cupin kausina 1960–1961, 1967–1968 ja 1968–1969. Vuosina 1965–1970 hän toimi joukkueensa kapteenina.


title: Walter Glechner

text: Itävallan maajoukkueessa Glechner pelasi vuosina 1960 ja 1962–1968 yhteensä 35 A-maaottelua, joissa hän teki yhden maalin.


title: Alois Kälin

text: Alois Kälin (s. 13. huhtikuuta 1939 Einsiedeln, Schwyz) on sveitsiläinen maastohiihtäjä ja yhdistetyn hiihtäjä, viimeisin molemmissa lajeissa olympiamitalin saavuttanut urheilija. Hän on pituudeltaan 170 cm.


title: Alois Kälin

text: Kälin voitti ensimmäisen Sveitsin-mestaruutensa 1958 ja osallistui ensimmäisen kerran arvokilpailuihin Zakopanen MM-kilpailuissa 1962. Innsbruckin olympialaisissa 1964 hän sijoittui yhdistetyssä 12:nneksi, 50 kilometrin hiihdossa 20:nneksi ja 4 × 10 kilometrin viestissä yhdeksänneksi.


title: Alois Kälin

text: Kälin saavutti Oslon MM-kilpailuissa 1966 Georg Thoman ja Franz Kellerin jälkeen pronssia yhdistetyssä. Grenoblen olympialaisissa 1968 hän sai yhdistetyssä hopeaa. Hän oli Kellerin voittamalla mäkiosuudella 24:s hiihtoajoiksi muutettuna noin kolme ja puoli minuuttia saksalaista jäljessä, eikä pystynyt 15 kilometrin hiihto-osuudella kuromaan eroa aivan umpeen. Hänen hopeansa oli Sveitsin ensimmäinen olympiamitali yhdistetyssä. Hän sijoittui samoissa kilpailuissa 23:nneksi 50 kilometrin hiihdossa ja viidenneksi viestissä.


title: Alois Kälin

text: Kälin hiihti Sapporon olympialaisissa 1972 kolmannen osuuden Sveitsin pronssijoukkueessa 4 × 10 kilometrin viestissä. Tämä oli Sveitsin ensimmäinen viestihiihtomitali olympialaisissa. Hän sijoittui Sapporossa lisäksi seitsemänneksi 30 kilometrin ja 17:nneksi 15 kilometrin hiihdossa.


title: Alois Kälin

text: Aktiiviuransa jälkeen Kölin on työskennellyt liikealalla pitäen muun muassa urheiluvälinekauppaa Einsiedelnissä.


title: Royal Society of Edinburgh

text: Royal Society of Edinburgh on skotlantilainen tiedeakatemia, joka perustettiin vuonna 1783. Akatemialla on jäseniä yli 1 500. Akatemian jäsenistö edustaa useita eri oppiaineita, muun muassa luonnontieteitä ja teknologiaa, taiteita, humanistisia tieteitä ja yhteiskuntatieteitä.


title: Turtles-mutanttikilpikonnat (6. tuotantokausi)

text: Teini-ikäisten mutanttininjakilpikonnien 6.kauden jaksokuvaukset.


title: Aziz Ansari

text: Aziz Ismail Ansari (s. 23. helmikuuta 1983) on yhdysvaltalainen näyttelijä ja koomikko. Hän on näytellyt muun muassa Tom Haverfordia komediasarjassa "Puisto-osasto" (2009–2015) sekä marraskuussa 2015 julkaistussa Netflix-sarjassa "Master of None".


title: Aziz Ansari

text: Ansari on tehnyt stand up -komiikkaa 2000-luvun alusta lähtien, ja vuonna 2006 hänet palkittiin parhaasta standupista HBO:n US Comedy Arts Festivaaleilla. Hän on esiintynyt sivurooleissa myös valkokaankaalla, muun muassa elokuvissa "Get Him To The Greek" ja "I Love You, Man".


title: Aziz Ansari

text: Aziz syntyi Etelä-Carolinan Columbiassa vuonna 1982 Intian Tamil Nadusta Yhdysvaltoihin muuttaneeseen perheeseen. Hänen terveydenhoitoalalla työskentelevät vanhempansa ovat muslimeita, mutta itseään hän kuvailee ateistiksi. Hänellä on myös veli Aniz, joka osallistui yhden Master of None -sarjan jakson käsikirjoittamiseen.


title: Aziz Ansari

text: Vuonna 2004 hän valmistui New Yorkin yliopistosta pääaineena markkinointi. Aziz sanoo olleensa liian laiska hakemaan valmistuttuaan taideyliopistoon, joten hän alkoi esiintyä newyorkilaisilla komediaklubeilla. Sketsishow Human Giantia alettiin esittää MTV:llä vuonna 2007, ja se pyöri kaksi kautta. Enemmän julkisuutta hän sai roolistaan "Puisto-osastossa", jota alettiin esittää vuonna 2009.


title: Aziz Ansari

text: Aziz asuu Los Angelesissa ja on parisuhteessa.


title: Sawa

text: Sawa (myös nimellä Forto) on koulutus-, sotilastukikohta- ja vankilataajama tai -kaupunki Eritrean Gash-Barkan alueen (Zoba Gash-Barka) länsiosassa. Forto (Sawa) on myös yksi Gash-Barkan alueen alialueista. Sawan taajama sijaitsee linnuntietä noin 215 kilometriä pääkaupunki Asmarasta länsiluoteeseen, ja noin 92 kilometriä aluekeskus Barentusta luoteeseen. Sudanin raja on lähimmillään noin 27 kilometriä Sawan taajamasta luoteeseen.